הוועדה לביטחון לאומי, כנסת 25, פרוטוקול מספר 128, 2024-02-14 00:00

צביקה פוגל: בוקר אור לכולם

צביקה פוגל:  כמו שהבנתם, אנחנו נסגור את החשבון עם המאחרים אחר-כך

צביקה פוגל:  אנחנו ביום ה-131 לחרבות ברזל

צביקה פוגל:  המלחמה הרב-זירתית הזו נמשכת במלוא עוצמתה גם אם לא תמיד מדברים עליה

צביקה פוגל:  אנחנו כל הזמן מתמקדים במה שקורה ברצועת עזה, אבל גם בצפון וגם ביהודה ושומרון, צה"ל וכוחות הביטחון האחרים עובדים בצורה מעוררת הערכה, לפחות מבחינתי, מנקודת מבטי

צביקה פוגל:  כאחד שקצת יודע לעקוב אחרי הדברים בהסתכלות צבאית, כמו בכל בוקר בו אני פותח דיונים, אני אודה להם על העבודה הנהדרת שהם עושים, גם זו הגלויה וגם זו המוסתרת וגם זו שעל פי מקורות זרים, פועלים במקומות רחוקים מאוד עם כל מיני צינורות גז וכאלה שמתפוצצים על הבוקר וזה נהדר

צביקה פוגל:       ראינו אתמול, מי שראה, אני בדרך כלל לא צופה בטלוויזיה, בסרטון קצר מה-8 באוקטובר את סנוואר במנהרות, בורח שם כמו עכבר קטן

צביקה פוגל:  אז נכון שזה היה ב-8 באוקטובר וזה היה מזמן, אבל אז הוא היה עם הילדים שלו, עם האישה שלו, עם מאבטח אחד ועם כפכפים

צביקה פוגל:  אם אז הוא נראה כך, אני מקווה שהיום הוא נראה הרבה פחות טוב

צביקה פוגל:  אני חושב שאני גם יודע שהוא נראה הרבה פחות טוב

צביקה פוגל:  אז אני בהחלט איש של תקווה בימים האלה, שההצלחות האלה יביאו באמת משהו שכולנו מחכים שיביאו

צביקה פוגל:      אבל השגרה מחייבת אותנו לעסוק גם בדברים אחרים וי"ח באייר כנראה יגיע, הוא מגיע בכל שנה

צביקה פוגל:  השנה גם ב-26-25 במאי, 33 ימים לספירת העומר ואנחנו, כמו בכל שנה, מתכננים את ההילולה בהר מירון, בקבר הרשב"י

צביקה פוגל:  עשינו את זה בשנה האחרונה בשיתוף פעולה של הוועדה שלי יחד עם משרד ירושלים ומסורת ישראל, בראשותו של השר מאיר פרוש ובהובלה של הפרוייקטור מר יוסי דייטש

צביקה פוגל:  עשינו, לדעתי, עבודה לא רעה בכלל, שהסתכמה בזה שהיה אירוע מכובד ומכבד

צביקה פוגל:  הרבה מאוד אנשים זכו לחגוג וליהנות מהחג עצמו ובפרט מההילולה

צביקה פוגל:      התכנסנו בסוף האירוע לכאן ושמנו רשימה של לקחים

צביקה פוגל:  המטרה של הדיון הזה היום היא להניע את התהליך לקראת ההילולה הקרובה, תוך יישום הלקחים שסיכמנו בפעם הקודמת, כי אם לא ניישם אותם, בשביל מה עשינו סיכום, ובשביל מה אנחנו נערכים? שמתי לנו שישה לקחים שאני אשתדל לאורך כל הדרך להסתכל איך אנחנו מתייחסים אליהם

צביקה פוגל:  חמישה מהם נוגעים ללקחים של הפעם הקודמת, אחד מהם, הנוסף, הוא המציאות בה אנחנו חיים כיום

צביקה פוגל:  חמשת הלקחים: הראשון הוא תשתיות – תהליך שהתחיל בשנים האחרונות, נראה טוב בשנה שעברה, וחייב להיות ממוסד השנה, כולל השטח שהופקע שם – שטח 89, שאנחנו חייבים לראות שהוא באמת מוכן עם כל הלקחים שדברנו עליהם בפעם הקודמת

צביקה פוגל:  הלקח הנוסף היה מנהלת

צביקה פוגל:  אני רואה שמר יוסי דייטש נמצא פה וזה כבר מתחיל להרגיע אותי, כי הוא הוביל אתנו גם את האירוע בשנה שעברה, ודברנו על זה שתהיה מנהלת

צביקה פוגל:  אני סומך על השר שיהיה באמת גוף כזה שיוביל את העניין

צביקה פוגל:  הנושא השלישי היה חקיקה, דברנו על זה בפעם הקודמת

צביקה פוגל:  חוקקנו, נדמה לי שהוא היה על תקן הוראת שעה ונצטרך לראות אם אנחנו מאריכים או האם אנחנו קובעים את זה כהוראת קבע

צביקה פוגל:  הנושא הרביעי היה ביטוח, דבר שהעסיק אותנו מאוד בפעם הקודמת, נדמה לי שהוא נסגר, כמו בשנים הקודמות, יום או יומיים לפני, ואין שום סיבה שנגיע לזה פעם נוספת

צביקה פוגל:  הנושא החמישי היה תקציב, השר התרוצץ אחריו יותר מדי זמן, ולא כך צריך להתנהל במדינה מסודרת, וננסה לגרום לזה שבעוד שלושה וחצי חודשים, לא נצטרך להתעסק בזה

צביקה פוגל:  הנושא השישי והאחרון מחייב, לפחות מנקודת מבטי, להתעסק אתו, איך מקיימים אירוע כזה בשגרת מלחמה

צביקה פוגל:  איך אמר לי הרב-השר לפני כמה דקות? הנה עכשיו יש אזעקה בצפת ומירון

צביקה פוגל:  כולנו מקווים שזו לא תהיה המציאות, אבל אנחנו חייבים להתארגן כאילו זאת כן תהיה המציאות

צביקה פוגל:  אלה ששת הנושאים

צביקה פוגל:  הדיון הזה

צביקה פוגל:  הדיון הזה יתקיים או יתארך עד השעה 10:45, הוא דיון התנעה

צביקה פוגל:  אנחנו נקיים דיונים ככל שנצטרך

צביקה פוגל:  אי אפשר לפתוח את הדיון הזה בלי כמה מלים של כבוד השר, הרב מאיר פרוש, בבקשה

מאיר פרוש: מכובדי, יושב-ראש הוועדה, חבר הכנסת פוגל, וצוות הוועדה של העובדים המסורים, עובדים ועובדות, כולם מסורים לעבודת הכנסת וכשאנחנו נמצאים בעניין ההילולה, אני מודה מחדש על העבודה של שנה שעברה ועל עצם זה שאתה זה שמעיר ומבקש מאתנו: אנא תתייצבו, אנחנו רוצים לדעת מה עושים ורוצים גם לדעת האם אתם ערוכים ובמה אנחנו יכולים לעזור

מאיר פרוש:  זו אמירה שלך שאמרת לי לפני כחודשיים

מאיר פרוש:  אני מודה לך, אדוני היושב-ראש, על קיום הדיון עכשיו ומודה לכל אלה שמשתתפים אתנו – אלה שנמצאים כאן, עם חלקם שהינו שעות רבות בשנה שעברה

מאיר פרוש:  יוסי יודע לפרט יותר טוב את השמות והתארים, אבל פנים מוכרות, ואם הייתה הצלחה, אז ודאי שיש להם חלק בעניין הזה

מאיר פרוש:  אני מודה גם לאלה שנמצאים בזום, אם זה במשרד – המנכ"ל, היועצת המשפטית

מאיר פרוש:       אני רוצה לומר כך: כשאנחנו ניגשים לדון בחרדת קודש בנושא של הילולת רשב"י, תשפ"ד במירון, הייתי מבקש לחלק את הנושא למספר פרקים

מאיר פרוש:  בהתחלה אני רוצה להתייחס לטווח הארוך – לכאורה אנחנו מצפים בתקופה הקרובה, שנקבל את ההמלצות הסופיות של ועדת החקירה

מאיר פרוש:  אם אנחנו צריכים ללמוד מהמלצות הביניים שפורסמו, ניתן להבין שיהיה שם עיסוק משמעותי בחובה לעשות סדר בהר מירון, אם זה מבחינת תכנית המתאר, הקצאות כאלה ואחרות, התשתיות הנדרשות במקום וכמובן הרגיש והקדוש מכולם – מתחם הציון

מאיר פרוש:  יישום המלצות אלה, עליהן אמון משרדי בהחלטת ממשלה בכל הקשור להילולה, לא מסתכם רק בהפקת ההילולה בחודשים שלפני ל"ג בעומר, כי מדובר בעבודה מסביב לשעון ומסביב למעגל השנה

מאיר פרוש:  אם הזכרת את עניין המנהלת, כמובן יוסי הוא הפרוייקטור, אבל הוא לא עובד מדינה וזה היה חלק מהקשיים שנה שעברה

מאיר פרוש:  לפי מה שסוכם, אין לנו עדיין הגדרה של המנהלת, זה עוד לפני החלטת ממשלה, אבל כבר מינינו סמנכ"ל העומד בראש אגף מירון ויושב פה לצדו של יוסי, חיים רוזנשטיין, שלמרות שחתן שלשום בערב את הבן או הבת? - -     

חיים רוזנשטיין: את הבת הגדולה

מאיר פרוש: - - הוא אתמול כבר ב-12 היה עם יוסי במירון, יחד עם שימי אלבוים, ראש המטה שלי

צביקה פוגל: מזל טוב

חיים רוזנשטיין: תודה רבה

מאיר פרוש: אנחנו כבר בעניין

מאיר פרוש:  אני תקווה שבהתאם להחלטת הממשלה, תאושר בהקדם האפשרות למנות לצדו אנשי מקצוע נוספים ובהמשך האגף יהפוך למנהלת, כמו שציינת, עם מלוא הסמכויות והיכולות הנדרשות להצלחה במשימה

מאיר פרוש:      כשיגיעו ההמלצות הסופיות של ועדת החקירה, בכוונתי לגבש תכנית כוללת ורב שנתית להשקעה בתשתיות ההר וסביב לו, שיהיו הבסיס למתווה קבע להילולה, שיאפשרו להתנהל על פיהן שנה אחר שנה

מאיר פרוש:  נושא נוסף, שנצטרך לדון בו בכובד ראש לאחר שהמלצות ועדת החקירה יגיעו ונעשה זאת בהתייעצות עם כלל הגורמים הרלוונטיים וכמובן גם בהסכמת הרבנים שמורים את דרכם של עולי מירון, כי הא בהא תליא, זה סוד ההצלחה שנה שעברה, עצם השאלה של ניהול מתחם הציון הקדוש של רבי שמעון בר יוחאי

מאיר פרוש:       אני רוצה להתייחס לעניין ההילולה המתקרבת ועקרונות המתווה אותו אנחנו מגבשים בימים אלה, כמובן שיוסי מחבר אותו ויציג את זה בפנינו ובוודאי יתייחס לזה בהרחבה בדבריו

מאיר פרוש:  העיקרון המנחה אותנו גם השנה וצריך להנחות אותנו בכל השנים הוא שההילולה תהיה בטוחה בבטחה ובשמחה

מאיר פרוש:  בבטחה בלי פשרות, כמו בשנה שעברה, אז היה צוות הבקרה החיצוני שפעל תחת צוות הפרוייקטור ופקח על אכיפת כלל כללי הבטיחות

מאיר פרוש:  כך גם הפעם, יועצי הבטיחות והרישוי לא יקבלו שכר מהספקים שעושים את העבודות בשטח, אלא יפעלו בכפיפות ישירה למפיק העל שהמשרד לקח לפקח על כל עבודות ההפקה ויהיה איש הקשר היחיד שמתכלל את כל היבטי הביצוע מבחינת ההפקה וספקי המשנה, כאשר הפרוייקטור הוא זה שמכוון את העבודה

מאיר פרוש:       אני לא אכנס בדיון הזה לכל מיני פרסומים מרושעים של תאבי בצע שמנסים לחבל בעבודת ההילולה השנה

מאיר פרוש:  את תשובתנו לטענות השקר והסרק, שנועדו להצר את צעדינו, אנחנו נותנים בבית המשפט

מאיר פרוש:  מי מהחברים פה שמעוניין להעמיק מוזמן בשמחה לפגישה אחד על אחד עם אנשי המקצוע במשרדנו ולשמוע בלי סינונים את האמת המקצועית ורק אותה

מאיר פרוש:  על הכפשת שמי, כחבר בבית הזה, מלכתחילה צריך לסלוח, אני רק מבקש מהשם יתברך, שהשכר שלי יהיה שכולנו נזכה לסיעתא דשמיא גם השנה, כמו שזכינו אשתקד

מאיר פרוש:  רק חבל שבדרך מנסים לפגוע באנשי מקצוע ישרים כסרגל שמעולם לא חפשו לעצמם דבר

מאיר פרוש:      אמרתי בבטחה ובשמחה, אז אני רוצה לדבר גם על ההצלחה

מאיר פרוש:  הבטחנו בשנה שעברה, לכם פה ולציבור ומחובתנו גם לעמול שהשנה המתווה ישתפר ביחס להילולה הקודמת, שהשמחה תהיה מוצלחת יותר, שלמה יותר, קלה יותר, מרווחת יותר, שיהיה מושלם, או הכי קרוב לזה, שנצליח להביא השנה

מאיר פרוש:       אתם ודאי תשמעו עוד מעט בעניין של מתחם 89, שיוסי עמל על הרחבתו כבר חודשיים, תשמעו את זה כבר ממנו

מאיר פרוש:  הבאנו בשורה בשנה שעברה, שמתחם ההילולה הענק, שהוקם בשיפולי ההר, אפשר את הגעתם של מאות אלפים להשתתף במועדי ההדלקות

מאיר פרוש:  בעזרת השם, השנה נרחיב את האפשרות, או על ידי הרחבת המקום, או על ידי תכנון יותר של השימוש בשטח שקיים שם על ידי תכנון מחדש

מאיר פרוש:       בשנה שעברה קרתה היסטוריה, אחרי עשרות שנים שהדבר היה בלתי אפשרי, בהילולה אשתקד, לפי המספרים שהמשטרה מנתה, הצליחו יותר מ-100 אלף איש להיכנס לתוך הציון הקדוש ביום ל"ג בעומר

מאיר פרוש:  נבנה מתווה סדור ובטוח, עם סדרנים, כמו שהמליצה ועדת החקירה, שיהיו מאנ"ש – אנשי שלומנו לא נשמע טוב, מאנ"ש, שאפשרו להיסטוריה הזאת לקרות ומחובתנו לשמור על המתווה הזה גם השנה

מאיר פרוש:  צפוי לנו אתגר השנה, מאחר שההילולה, ליל ההדלקה, חלה שנה במוצאי שבת, אנחנו צריכים לשמור ולהיזהר, גם כי ההלכה מחייבת אותנו וגם מעצם העובדה שרוב רובם של אלה הבאים למירון, למרות שההר פתוח לכולם, הם מציבור גדול המקפיד קלה כבחמורה על שמירת שבת

מאיר פרוש:  נצטרך, וכבר דברנו על כך עם המשטרה, שלא יהיו חילולי שבת בגין האירוע הזה

מאיר פרוש:  הדבר הזה מאלץ אותנו לדעת שאנחנו מתחילים את מועדי ההדלקה באיחור

מאיר פרוש:  יחד עם הפרוייקטור ועם אנשי המקצוע ובתיאום עם המשטרה, אנחנו נוודא מול הקהילות המדליקות במוצאי שבת, שהמתווה יעמוד בתנאים הנדרשים

מאיר פרוש:       מבחינת התחבורה ואישורי ההגעה להר שהונפקו לציבור, חובה עלינו לוודא שיש סינרגיה מלאה בין מתווה ההילולה למתווה הסעת ההמונים

מאיר פרוש:  העובדה שיתקיימו לימודים באותו יום היא נקודה נוספת שניתן עליה את הדעת בשיחות עם משרד התחבורה

מאיר פרוש:  בכדי שנוכל לבצע את כל אלה באופן סדור, אני אגיש לממשלה בימים הקרובים הצעת מחליטים להסדרת סמכויות המשרד שלנו, כפי שעשינו בשנה שעברה

מאיר פרוש:  במקביל צוות משפטי, בהובלת היועצת המשפטית של משרדי, עורכת הדין – הגברת שירן שושנה, עמלים בימים אלה על השלמת נוסח החוק שיסדיר בחקיקת קבע את ניהול ההילולה

מאיר פרוש:       נסיים בתפילה, שאני בטוח שכל אלה שנמצאים פה ועוד רבים, אלפים ואולי מאות אלפים מצטרפים אליה, שהימים הקשים בהם נמצא עם ישראל כעת יסתיימו במהרה, שהחיילים ישובו הביתה בשלום מהחזית, אחרי שמטרות המלחמה יושגו וביטחון ישראל יובטח בעזרת השם

צביקה פוגל: אמן

מאיר פרוש: בציפייה לביאת משיח צדקנו

מאיר פרוש:  אני מציע שיוסי יתייחס אל - -      

צביקה פוגל: בוודאי, אנחנו ניתן ליוסי

מאיר פרוש: - - התשתיות, מינהלת, חקיקה – ולמרות שהזכרתי – לביטוח, תקציב שעדיין לא קיים

צביקה פוגל: אנחנו ניתן ליוסי, אבל ניתן קודם למנכ"ל המשרד ולחבר הכנסת אייכלר

צביקה פוגל:  חבר הכנסת, הרב אייכלר, בבקשה, זכות הדיבור

ישראל אייכלר: תודה רבה, אדוני היושב-ראש, שכינסת את הישיבה

ישראל אייכלר:  בדרך כלל אצל יהודים, בערב פסח נזכרים בי"ג בערב, ובל"ג בעומר היה כל שנה מנהג של עשרות שנים שרק ברגע האחרון כולם באים וכולם נזכרים והכול בבלגן

ישראל אייכלר:  הנה אתה בא ועושה סדר חדש וזה המשך של מה שעשית שנה שעברה, יחד עם השר, הרב פרוש, שהתכוננו מראש והתוצאות היו באמת חיוביות

ישראל אייכלר:  אני חייב לציין שאנשים לא יודעים מה שהקדוש ברוך הוא עושה ואי אפשר להשליך משום דבר על שום דבר, אבל צריך ללמוד מכל דבר

ישראל אייכלר:  אני לא יודע למה, בדרך לכאן, אני צריך לשמוע שלוש פעמים על צפירות בצפת ובמירון וגם עכשיו כל הזמן, לפני שבע דקות, לפני 12 דקות ולפני 18 דקות היו במירון ובצפת

ישראל אייכלר:  זה אומר דבר אחד – מה שאנחנו יכולים לעשות הוא להתפלל שהדבר הזה יסתיים במהרה, ולא חלילה בל"ג בעומר, כי זה שונה לגמרי אם יהיה איזשהו הסדר או מצב שונה, או שיהיה חלילה מצב כמו זה שאנחנו נמצאים בו היום

ישראל אייכלר:  כי אם באירוע בל"ג בעומר המצב יהיה כמו עכשיו, אני לא יודע אם אפשר בכלל להתארגן

ישראל אייכלר:  אבל ההנחה היא שחוץ מתפילה אנחנו לא יכולים לעשות שום דבר בעניין הזה, פה בשולחן הזה, אז פשוט להתפלל

ישראל אייכלר:  אני רוצה לברך, שבעזרת השם ההילולה תהיה הרחק, וזה יהיה רק זיכרון בפרוטוקול, שבשעה שישבנו בישיבה הראשונה על ל"ג בעומר תשפ"ד, היו אזעקות במירון ובצפת ובכול האזור

ישראל אייכלר:       לגבי עצם העניין, יש לי עדיין שאלה, שכחבר כנסת אני חייב לשאול, כמה זמן צריכה ועדת חקירה לשבת כדי להביא לנו מסקנות

ישראל אייכלר:  כל הרעיון של למנות ועדת חקירה ממלכתית היה, כדי שהדברים יעשו ובמהירות

ישראל אייכלר:  אנחנו כבר שלוש שנים אחרי האירוע

ישראל אייכלר:  עכשיו מדברים ועדת חקירה על המלחמה, זאת אומרת שוועדת החקירה על המלחמה תיקח עשור שנים

מאיר פרוש: על זה דווקא, הרבה ישמחו

ישראל אייכלר: אני לא, האזרחים לא

ישראל אייכלר:  אני שואל למה ועדת החקירה לא משלימה

ישראל אייכלר:  אם מותר להגיד לוועדת החקירה מתי לסיים, אחרי שלוש שנים, אני מצפה שתוך חודש-חודשיים יהיו לנו מסקנות, כדי שנוכל לבצע את יישום המסקנות, כבר בשנה הזו

ישראל אייכלר:  האם אני צריך ספר היסטוריה שיכתוב לי מה היה לפני שלוש שנים? למזלנו, ברוך השם, בשנה האחרונה, הרב יוסי דייטש והרב מאיר פרוש, היושב-ראש והרבה אנשים טובים חשבו על רעיון מחוץ לקופסה, שאפשר לעשות את אירוע השמחה באתר 89

ישראל אייכלר:  זה מראה שכשרוצים אפשר

ישראל אייכלר:  אז, כמו שאמר השר, אולי צריך להרחיב ואולי צריך להוסיף עוד מקומות, כי לעניות דעתי הקטנה, כמי שהיה שבוע לפני האסון במירון, הבעיה המרכזית הייתה הפיזית והאובייקטיבית, שלא אפשרו כמה וכמה הדלקות כדי למנוע, ואז הייתה עלינו אימת הקורונה

ישראל אייכלר:  אמרו: אם אי אפשר למנוע מהציבור לבוא בגלל הקורונה, לפחות שיהיה רק מקום אחד בו כולם יהיו ולא יתפזרו לנו

ישראל אייכלר:  זה היה הדבר הטכני שגרם לצפיפות הנוראה

ישראל אייכלר:  אבל אנחנו לא יודעים חשבונות שמיים, אלא רק מה שאנחנו צריכים לעשות, לכן, אולי כדאי לחשוב גם על עוד מוקדי שמחה, לא גדולים כמו 89, אבל זה לשיקול דעת מקצועי, מה יותר טוב

ישראל אייכלר:       לגבי התנועה, יש עוד הרבה מה לשפר

ישראל אייכלר:  הבירוקרטיה של המחסומים, שכל שוטר צריך לנהל משא ומתן עשרים שעות ביממה עם כל נהג ונהג, זה אמנם כדי למנוע בלגן, אבל לפעמים זה בעצמו יוצר בלגן, לכן צריך לחשוב איך מווסתים את התנועה שהכול יהיה בזרימה

ישראל אייכלר:  אני חייב לצטט, תמיד אני מזכיר את זה, שמה שאני זוכר מאבא שלי, זכרונו לברכה, שנהל את מירון 50 שנה, לא רק בל"ג בעומר, אבל בעיקר בסביבות ל"ג בעומר

ישראל אייכלר:  המילה הכי שגורה בפיו הייתה: מעברים פתוחים, נא לא לחסום, לא לעמוד פה

ישראל אייכלר:  למרות שלא היה סדרן, אלא היה מנהל

ישראל אייכלר:  עשרות סדרנים וכל המעברים פתוחים, זה הדבר היחיד שאני זוכר

ישראל אייכלר:  אני חושב שזה סוד ההצלחה- שיהיו מעברים פתוחים

ישראל אייכלר:  דברנו על זה בשנה שעברה, שתהיה כל הזמן סירקולציה של אנשים, מכוניות, אוטובוסים, כל אחד במעגליו

ישראל אייכלר:      אני חייב לציין שהרגשנו בשנה האחרונה, יחס אמפתי מאוד לציבור מצד המשטרה, דבר שבשנים קודמות היה כאילו יש פה שני צדדים, בפרט בשנה שלפני כן, שרצו למנוע בגלל הקורונה

ישראל אייכלר:  יש את השלטון והמשטרה ומשרדי הממשלה, שכל מטרתם היא שכמה שפחות אנשים יבואו, לעומת מטרת המתפללים שרצו לבוא ולשמוח מן הצד השני

ישראל אייכלר:  בשנה האחרונה, אם תחושתי נכונה סובייקטיבית, הייתה אווירה ששני הצדדים רצו את אותו הדבר

ישראל אייכלר:  רצו בהצלחת המבצע, רצו שיבואו כמה אנשים שאפשר בבטחה ובביטחון

ישראל אייכלר:  גם בעניין מכבי האש

ישראל אייכלר:  היה שתוף פעולה, היה מה שנקרא סיעתא דשמיא

ישראל אייכלר:  גם היושב-ראש היה שותף לדבר הזה וגם מוביל בעניין הסמכותי, לחבר בין השלטון לבין האזרח

ישראל אייכלר:  זה היה דבר מבורך, ואני מקווה שגם השנה יהיה שתוף פעולה

ישראל אייכלר:  בכך אני סומך על הרב מאיר פרוש והרב יוסי דייטש

ישראל אייכלר:  לרב יוסי דייטש יש כישרון בעניין יחסי אנוש

ישראל אייכלר:  אני חושב שכולם יסכימו אתי שיחסי האנוש של יוסי דייטש עזרו הרבה מאוד

ישראל אייכלר:  אני מקווה שגם המנהל החדש של הפרויקט יוכל להיות לו לעזר

ישראל אייכלר:       לא נותר לי אלא לברך שהשם יברך את עמו בשלום והכול יעבור כשורה ואנחנו נפקח ונראה שהכול באמת יסודר, תודה רבה

צביקה פוגל: תודה רבה לחבר הכנסת והרב אייכלר

צביקה פוגל:  אנחנו נעבור לשמוע את מנכ"ל המשרד, ואחרי זה אותך יוסי

צביקה פוגל:  אתה יודע, הרב אייכלר, אומרים שסנוואר כל הזמן נמצא בהאזנה למה שקורה אצלנו ולפי זה הוא מקבל החלטות ומנהל אתנו משא ומתן

צביקה פוגל:  יש לי יסוד סביר להניח שגם נסראללה עושה את זה, וכשהוא ראה שיש הבוקר דיון, הוא החליט להזכיר שהוא קיים

ישראל אייכלר: אתה רציני?     

צביקה פוגל: לא

צביקה פוגל:  מנכ"ל המשרד, בבקשה

אסף שמואל יזדי: אדוני יושב-ראש הוועדה, כבוד השר, אני מתנצל שלא הצלחתי להגיע

אסף שמואל יזדי:  ברשותכם, אעביר סקירה זריזה על פעילות המשרד שעשינו, למעשה ברצף מאז ההילולה הקודמת

אסף שמואל יזדי:  אעבור על זה מהר

אסף שמואל יזדי:  אקדים ואומר, ראשית, כמו שאמרתם בוועדה, שיקולי הביטחון של ההילולה הם כמובן בראש סדר העדיפויות

אסף שמואל יזדי:  אנחנו עדיין לא יודעים מה תהיינה המגבלות, ככל שתהיינה מגבלות

אסף שמואל יזדי:  אנחנו נערכים בכל הכוח להילולה בטוחה, שמחה, רחבת משתתפים וככל שתהיינה מגבלות בהיבט הביטחוני, כמובן שנדע להתמודד אתן

אסף שמואל יזדי:        ההילולה תהיה השנה בשבת, כמו שציינתם, זה מצריך מאתנו הערכות אחרת בהרבה מישורים, ניגע בזה

אסף שמואל יזדי:  בזכות אלה שיושבים באולם הוועדה, ההילולה בשנה שעברה הייתה מאוד מוצלחת ולהצלחה הזאת יש מחיר

אסף שמואל יזדי:  אני מניח שהביקוש והרצון של הרבה חוגגים נוספים להגיע בשנה הקרובה, בעזרת השם, להילולה, יגדל ואנחנו צריכים להיערך גם לזה

אסף שמואל יזדי:      אני ארוץ מהר על סקירה של מה שאנחנו עושים

אסף שמואל יזדי:  ראשית בעניין כוח אדם, כמו שציינתם, הקמנו אגף בכיר במשרד של מירון ברשות הסמנכ"ל חיים, שיושב בוועדה ועוד שורה של עובדים האמורים להצטרף אליו

אסף שמואל יזדי:  כמובן שיוסי דייטש – הפרוייקטור ממשיך אתנו, ואנחנו נעזרים בעוד שורה של יועצים מקצועיים

אסף שמואל יזדי:  אנחנו בשלבים האחרונים ממש של גיבוש מתווה להילולה, מתווה שמסדר את כל סדר הזמנים, תפיסת ההפעלה והעבודה של ההילולה לקראת השנה הקרובה

אסף שמואל יזדי:  המתווה הזה נמצא בישורת האחרונה של האישורים

אסף שמואל יזדי:  אנחנו נערכים ברצף להעברת חוק אצלך בוועדה, אדוני יושב-ראש הוועדה, חוק גם לשנה הקרובה

אסף שמואל יזדי:  גם השנה נבקש, ככל הנראה, שזה יהיה הוראת שעה, מאחר וההילולה השנה תהיה בשבת ובמוצאי השבת ואנחנו עדיין רוצים ללמוד ולזקק את התובנות שלנו מהשנה שעברה ומהשנה הקרובה ואולי בשנה הבאה החוק יהפוך כבר לחוק קבוע

אסף שמואל יזדי:  בכל מקרה, אנחנו נוביל את החוק הזה אצלך בוועדה, נשמח מאוד לאותה רמת סיוע והובלה שהובלת גם בשנה הקודמת

אסף שמואל יזדי:  כמו שהשר ציין, גיבשנו הצעת מחליטים לממשלה שעוסקת בארבעה דברים מרכזיים: הראשון בסמכויות – למסד את סמכויות המשרד בעניין ההילולה, בדומה למה שנעשה בשנה שעבר שעברה; השני מתייחס לכל עניין כוח האדם והקמת המנהלת; השלישי מתייחס לעניין התקציב הנדרש להילולה; הרביעי לעניין תשתיות הקבע, ובפרט לדרך בורמה הצפונית, שקבלה התייחסות נפרדת בהמלצות הביניים של ועדת החקירה

אסף שמואל יזדי:  אנחנו ערוכים מבחינת התכנון של דרך בורמה הצפונית ואומדני העלויות, אין לנו עדיין מקור מימוני לזה

אסף שמואל יזדי:      הנושא הבא הוא עניין התחבורה

אסף שמואל יזדי:  אנחנו נערכים גם לאירועים של השנה

אסף שמואל יזדי:  יש לנו ביום ראשון הקרוב דיון ברשות מנכ"ל משרד התחבורה, ידידי משה להיערכות שלנו, של כל הגופים בהיבט התחבורתי – הגעה אל ההר, אוטובוסים, הסעות וכל היוצא בזה, עם המורכבות של ההילולה במוצאי השבת

אסף שמואל יזדי:      הנושא הבא הוא תשתיות הקבע, בראש סדר העדיפויות שלנו בורמה צפון, שם האתגר המרכזי הוא תקציבי

אסף שמואל יזדי:  אנחנו פועלים במקביל בכל הכוח, ואני מקווה שנצליח, לגמור השנה בצורה טובה את דרך המהדרין – דרך הכוהנים

אסף שמואל יזדי:  הדרך מוכשרת וקיימת ושמשה את משתתפי ההילולה בשנה שעברה

אסף שמואל יזדי:  אנחנו רוצים לשדרג אותה, לסדר אותה, להאיר אותה, לשדרג את מרכיבי הבטיחות שבה וכיוצא בזה

אסף שמואל יזדי:       בעניין ההפקה, אנחנו ממש בישורת האחרונה של גיבוש שורה של מכרזים שונים לעניין ההפקה

אסף שמואל יזדי:  אנחנו עבדנו קשה מאוד בחודשים האחרונים על מנת להפיק לקחים, ללמוד מה נכון לעשות, לייעל את התהליכים, לייעל את הוצאת הכספים ולפעול בצורה שקופה, שוויונית ומכרזית בנושא הזה, כפי שקבלנו הנחיה מהגורמים המוסמכים בנושא

אסף שמואל יזדי:  אנחנו נערכים גם בעניין המכרזים

אסף שמואל יזדי:      דבר אחד לפני האחרון, הוא עניין הסדרת השימוש וזכויות השימוש במקרקעין

אסף שמואל יזדי:  אנחנו בשיח גם אל מול האגודה השיתופית של מושב מירון וגם מול רשות מקרקעי ישראל וגם באמצעות מנהל הדיור הממשלתי, על מנת להסדיר את הנושא הזה בצורה טובה ונכונה וגם כל מי שמגיע לו שיפוי או תשלום שיקבל אותו

אסף שמואל יזדי:  אנחנו רוצים לקבל את זכויות השימוש במרחב הזה גם בשנה הבאה ובשנים הקרובות במרחב הזה, בפרט ב-89, אבל בכל המרחבים

אסף שמואל יזדי:      הדבר האחרון, אדוני היושב-ראש, הוא עניין הביטוח, גם אותו הזכרת

אסף שמואל יזדי:  הביטוח גם להפקה לספקים השונים

אסף שמואל יזדי:  אני רוצה להאמין שבהקשר ההפקה, לאור ההצלחה של שנה שעברה, תהיה יותר נכונות של גופי ביטוח לבטח

אסף שמואל יזדי:  גם לאור המתווה המשודרג שעשינו השנה למתווים השונים של ההפקה

אסף שמואל יזדי:  יכול להיות שזה יעזור בעניין המצאת ביטוח

אסף שמואל יזדי:  בעניין ביטוח כוח האדם, כמו שציינתם וציינתי, גייסנו כוח אדם במשרד, סמנכ"ל שיישא בסמכויות הפורמליות החוקיות ומשכך ממילא המדינה מבטחת אותו, לכן, בהקשר הזה לא נדרש ביטוח ייחודי לו ולעובדיו

אסף שמואל יזדי:  הנושא השלישי של הדיווח הוא בעניין המועצה האזורית, אותה בעיה שהייתה שנה שעבר

אסף שמואל יזדי:  אנחנו בשיח רציף בחודשים האחרונים, גם עם מנכ"לית המועצה בנושא הזה ואף הוצאתי מכתב לחשב הכללי, לפני חודש או חודשיים להזכיר לו שנושא ביטוח המועצה צריך לקבל מענה ועדיף מוקדם מאשר מאוחר

אסף שמואל יזדי:  עד לפה הסקירה, אדוני היושב-ראש ואני חושב שהתייחסתי לכל הנושאים שאתה הצבת בתור הלקחים של שנה שעברה

אסף שמואל יזדי:  עד כאן דברי

צביקה פוגל: מעולה, אני בטוח ששיתוף הפעולה שלנו יביא להישגים יותר טובים

צביקה פוגל:  תודה רבה על ההתייחסות

צביקה פוגל:  מר יוסי דייטש

יוסף דייטש: בוקר טוב לכם חברים, בוקר טוב יושב-ראש הוועדה, אני מרשה לעצמי לומר אפילו, ידידי מר צביקה פוגל

צביקה פוגל: חסר לך שלא

יוסף דייטש:  תודה על האכסניה

יוסף דייטש:  כמה טוב שאנחנו יוצאים

יוסף דייטש:  כמו שבשנה שעברה אני זוכר את החשש שלי ושלנו במשרד לפני שהתקיים הדיון

יוסף דייטש:  אנחנו לא הבנו את העוצמה את הדרייב שהוועדה הזו תיתן לנו

יוסף דייטש:  אתה והצוות שלך בשנה שעברה הייתם הכוח המניע שלנו כשעבדתם, פקחתם, כינסת דיונים, לא הרפית בשום נושא

יוסף דייטש:  עקבת וגם אחרי ההילולה דאגת לקיים את הדיון

יוסף דייטש:  על כך תודה

יוסף דייטש:  תודה על שיצאנו לדרך

יוסף דייטש:  כמה טוב לפגוש שם שוב את אותם פרצופים שהיו בשנה שעברה

יוסף דייטש:  איך אנחנו יודעים שבשנה שעברה זה הצליח בחסדי שמיים? בזכות זה שלפי דעתי, אף אחד לא יצא אפילו למילואים, כל הצוות, פחות או יותר, נשאר

יוסף דייטש:  אולי היו קצת משחקים של כיסאות מוזיקליים בתוך המשטרה, אבל הצוות, פחות או יותר, נשאר

יוסף דייטש:  אתה מסתכל על השלד, זה אותו צוות שהיה בשנה שעברה וכולם מגיעים כאיש אחד בלב אחד

יוסף דייטש:  אתה רואה את הצוות של משרד התחבורה, את מד"א, את זק"א, את כב"ה, כולם צוות שאנחנו יכולים לרוץ אתו מהרגע הראשון

יוסף דייטש:       כבר היו לנו כמה מפגשים, גם במשטרה, גם במשרד התחבורה, ישבנו ביחד עם משרד התחבורה, היה לנו דיון במשטרה באגף התנועה

יוסף דייטש:  היה אמור להיות לנו דיון בשבוע שעבר, ובגלל שראש את"ן לא הרגיש טוב, הדיון נדחה ונקבע ל-10 במרץ

יוסף דייטש:  היו לנו כבר כמה מפגשים עם הממ"ז

יוסף דייטש:  היה לנו שיח עם המפכ"ל, היה מעין סיכום של השנה שעברה וגם התנעה של השנה

יוסף דייטש:  אני מסכים עם מה שאתה אומר

יוסף דייטש:  כשאנחנו התחלנו ויצאנו לדרך, הממ"ז אמר לי: אנחנו רצים בשני מסלולים: נערכים להילולה כאילו אין מלחמה ובמקביל צריך להיות כל הזמן עם האצבע על הדופק, מה יהיה אם יש מלחמה

יוסף דייטש:  אבל אנחנו צריכים להיערך כאילו שבי"ח אייר אין מלחמה

יוסף דייטש:  אנחנו לא יכולים לעבוד בצל המלחמה ולכן להקפיא את כל מה שצריך לעשות, לכן לא יהיו לנו תשובות

יוסף דייטש:  אנחנו עובדים בשני המסלולים

יוסף דייטש:       אני מרשה לעצמי להיות לפה למאות אלפים

יוסף דייטש:  עם ישראל עבר ועובר עדיין שנה קשה

יוסף דייטש:  מה שיכול לעזור לנו זאת אמונתנו, רק התפילות

יוסף דייטש:  כוחו של עם ישראל הוא בפה ואין לנו על מי להישען אלא על אבינו שבשמיים

יוסף דייטש:  "אִם ה' לֹא יִשְׁמָר עִיר שָׁוְא שָׁקַד שׁוֹמֵר

יוסף דייטש: " אנחנו יכולים לעשות הכול, לכן עם ישראל מייחל ומצפה לבוא ולשפוך שיח, להתחנן ולבקש שיאמר לצרותינו די – שהחטופים יחזרו הביתה, שכל החולים יחלימו ושכבר יהיו לנו שקט ושלווה במחוזותינו

יוסף דייטש:  לכן אנחנו יוצאים בחשש

יוסף דייטש:  אתמול היינו במירון, זה די קשה, כי אתה נמצא כל הזמן בחשש

יוסף דייטש:  אתה שומע מה קורה

יוסף דייטש:  בזמן שהיינו במירון קרה מה שקרה בקריית שמונה

יוסף דייטש:  זה יכול לקרות בשניות

יוסף דייטש:  אנחנו יודעים, לא עלינו, שהחזית הצפונית היא הרבה יותר טעונה, מדויקת ומסוכנת מהחזית הדרומית, לכן הסכנה שם גדולה שבעתיים, אבל כמו שאמרנו, אנחנו צריכים לצאת לדרך ואנחנו יוצאים לדרך

יוסף דייטש:  זאת גם ההזדמנות שלי להודות לשר פרוש ולהגיד לו תודה שבחר בי השנה להמשיך אתו הלאה לעשות את זה, אני רואה בזה שליחות

מאיר פרוש: היו לנו כמה הצעות ובחרנו בך

יוסף דייטש: זה מה שאני אומר, שבחרת בי, אני לא רואה בזה דבר מובן מאליו

מאיר פרוש: קודם יש את ועדת המכרזים

יוסף דייטש: בסדר

צביקה פוגל: אפשר לדעת את הנימוק שדווקא הוא נבחר ולא האחרים?         

מאיר פרוש: קודם כל, הניסיון שלו

יוסף דייטש: אז דבר ראשון, תודה לך, הרב פרוש, אני שמח להמשיך ולהיות הלאה משפחה אחת

יוסף דייטש:  אני חייב להגיד לכם, יושב-ראש הוועדה וחברי הוועדה, דעו לכם, אותה רוח אחדות ששררה בשנה שעברה, ממשיכה כחוט השני גם השנה

יוסף דייטש:  במפגשים שלנו עם המשטרה דאג הממ"ז, כל מפגש שיש לנו עם הצוות הם אומרים לנו: רבותי, בואו נזכור ואנחנו צריכים לשמור על הרוח שהיית שנה שעברה ולהוביל את זה ביחד

יוסף דייטש:  אנחנו לא באים לשחק משחקי אגו, אנחנו באים לעשות טוב לעם ישראל

יוסף דייטש:  ובתפקיד של לעשות טוב לעם ישראל, אנחנו צריכים להטות שכם ביחד אחד עם השני, רק כך אנחנו נצליח

יוסף דייטש:  לכן יצאנו לדרך אתמול

ישראל אייכלר: רגע, אני חייב הערת ביניים, אני רוצה לומר שהפרוטוקול לא מבין הומור, בחרת ביוסי דייטש כי ההצלחה אינה צריכה הוכחות

מאיר פרוש: אבל המדינה דורשת לפעול על פי החוק

ישראל אייכלר: לא, אני אומר את זה

ישראל אייכלר:  הפרוטוקול - - -     

מאיר פרוש: הוא נבחר בגלל שיש לו כישורים טובים

ישראל אייכלר: הצגתי את השאלה והפרוטוקול רשם, אני רוצה לדעת את התשובה

ישראל אייכלר:  כי להצלחה אין צורך בהוכחות

יוסף דייטש: אני רוצה לומר, הרב אייכלר, אתם אמרתם שהמילה הכי שגורה של אביך, זכרונו לברכה, בזמן ל"ג בעומר, הייתה – מעברים פתוחים

יוסף דייטש:  בשנה שעברה המשפטים הכי נפוצים במירון, שנאמרו על ידי כל כך הרבה אנשים היו תודה וסליחה

יוסף דייטש:  זה המשפט שנאמר הכי הרבה בשנה שעברה

יוסף דייטש:  ראינו שהגיעו לשם אנשים באמת עם רגש אחריות והבנה שכולם רוצים שכולם יוכלו להתפלל ולחזור חזרה בשלום הביתה

יוסף דייטש:  צמד המילים האלה נאמרו בשנה שעברה איפה שזזת, ראית שאדם לא דוחף את השני, אלא אומר סליחה או תודה

יוסף דייטש:  אלה היו המשפטים הכי נפוצים בשנה שעברה

מאיר פרוש: בהחלט, תודה

יוסף דייטש: אז אני חוזר ואומר תודה לרב פרוש ומגיע לו גם מזל טוב

יוסף דייטש:  הוא יוצא עוד מעט לברית של הנכד שלו, אז גם לו מגיע מזל טוב

יוסף דייטש:  מפה הוא ממשיך מיד לברית של הנכד

מאיר פרוש: חזרתי אתמול מארצות הברית מחתונה של נכד, זה בסדר

יוסף דייטש: הוא יוצא לברית של נכד, אז שיהיה במזל טוב

יוסף דייטש:      ועכשיו ניכנס לעניין: אנחנו התחלנו להכין מתווה ובהכנת המתווה שלנו הבנו שהשנה זו שנה מאוד-מאוד מורכבת, בגלל שההילולה יוצאת במוצאי שבת ואם ההילולה יוצאת במוצאי שבת, זה אומר שראשית: כל ההר, כל הכנת התשתיות, חייבים להיות מוכנים ועם רישוי ביום חמישי בלילה, גג יום שישי בבוקר

יוסף דייטש:  אוסקר לא יוכל לשבת אתנו בערב ההילולה, שיוצא כמו בשנה שעברה כשבשעה 3-2, ערב ההילולה קבלנו את ההילולה של כב"ה, זה לא יוכל להיות השנה

יוסף דייטש:  השנה אנחנו חייבים לסיים את כל ההכנות להילולה בחמישי בלילה, חייב להיות עם רישיונות, חייב להיות הכול

מאיר פרוש: אני אתקן אותך, חייב להיות סיור לתת אישור ביום חמישי בלילה, כי אם יש לו הערות - -      

יוסף דייטש: ברור

מאיר פרוש: - - שנוכל בלילה לתקן ויום חמישי בבוקר כבר - - -     

יוסף דייטש: ברור, אבל הכוונה היא שאנחנו לא יכולים, אנחנו מקדימים את האישורים להילולה, זה מבחינת האישורים

יוסף דייטש:  אבל מה שעוד יותר מורכב הוא שבשבת עצמה, ההר יכיל קרוב ל-30 אלף איש

יוסף דייטש:  צריך להיערך להדלקה המרכזית, אחרי ניקוי ההר, כי הרי בשבת, ברוך השם, אנשים נמצאים, אוכלים ומתפללים בהר

יוסף דייטש:  צריך לפנות את הציון ולנקות אותו, צריך לסדר את מתחם ההדלקה המרכזי

יוסף דייטש:  בזמן ההדלקה המרכזית של האדמו"ר מבויאן על ההר, שהיא ההדלקה בהר, מתקיימת הדלקה במתחם בני עקיבא של האדמו"ר מקרלין

יוסף דייטש:  צריך להכין את ההר בצורה שבשעה 11:00 בלילה, אם יוחלט שזאת השעה, ההר יוכל לתפקד ב- 100%, וזו משימה מאוד קשה שאנחנו עוד לא יודעים איך לעשות, לכן אני לא רוצה להציג עדיין מתווה, כי במתווה שאני אעשה אותו ואנחנו נכתוב אותו, אני חייב לעבוד בצמוד למשטרה ולשמוע מהם את הדגשים שלהם של מה הם צריכים

יוסף דייטש:       מה גם שאנחנו רוצים שלא יהיו חילולי שבת, זאת אומרת שלא יקרה שבגלל שאנחנו רוצים לעשות את ההדלקה במוצאי שבת בשעה זו וזו, המשטרה תתחיל כבר להיערך במקום בשבת אחרי הצהריים, או שכוחות המשטרה יצטרכו להגיע כבר בשבת אחרי הצהריים

יוסף דייטש:  לכן אנחנו ישבנו כבר עם הממ"ז, כבוד השר ואני ודברנו אתו כדי לדעת מה הזמן שהמשטרה צריכה להיערך מבחינת השבת כמה שיותר מאוחר כדי לעשות את ההדלקה

יוסף דייטש:  לכן אנחנו עוד לא יודעים להגיד היום האם ההדלקה תהיה בשעה 10:30 או 11:30

יוסף דייטש:  דבר אחד אנחנו בטוח יודעים ועל זה כבר דברנו עם משרד התחבורה, שהיציאות מהארץ למירון יצטרכו גם כן לצאת בשעה יותר מאוחרת, כי אם אנחנו רוצים שההמונים שנמצאים על ההר יוכלו לעזוב את ההר, אלה שהיו בשבת, ולהביא את - - - לכן אנחנו נוציא את האנשים קצת יותר מאוחר

מאיר פרוש: יוסי, אני מתקן פה, כי חשוב שזה ייאמר היום: כל המבנה במירון בנוי לפי ההנחיות שקבעו בקורונה, שמי שיש לו מסורת להדליק הוא זה שיכול להדליק, לכן האדמו"ר מבויאן הדליק יחידי

מאיר פרוש:  אחר כך, כשיכלו להגיע עוד, החסידויות המסורתיות קבלו

מאיר פרוש:  אם נעשה מספיק מוקדם, ללא חילולי שבת, את ההדלקות של האדמו"ר מבויאן שמתחיל, קרלין וכדומה, אז אנחנו יכולים במהלך הלילה לעשות את ההדלקות שהיו בשנה שעברה, כי אנחנו צריכים להכניס לכל 24 או 26 השעות את כל ההדלקות, שכל אחד שיש לו מסורת להדליק, יוכל להדליק במהלך 24 השעות

מאיר פרוש:  אנחנו לא רוצים להיות באיזושהי תביעה למה אותנו הוצאת החוצה - - -      

יוסף דייטש: ראשית אנחנו חושבים להאריך את זמן ההילולה

יוסף דייטש:  בשנה שעברה, המבצע הסתיים במוצאי ל"ג בעומר בשעה 11:00 בלילה, משרד התחבורה העירו הערה נכונה שהאריכו להם, לכן זה גרם להם בעיות עם האוטובוסים

יוסף דייטש:  השנה אנחנו רוצים להאריך את זה מראש, למשוך את ההילולה עד שני בבוקר, כי אנחנו צריכים יותר זמן להביא את האנשים, ואם אנחנו נתחיל במוצאי שבת להוציא מרחבי הארץ, נתחיל להוציא רק בשעה 11:00, כי גם אצל הנהגים צריך שתצא השבת ושהנהגים יגיעו, וצריך להביא נהגים מכל רחבי הארץ, לכן אנחנו חושבים שהתנועה מרחבי הארץ תתחיל רק במוצאי שבת בסביבות השעה 11:30-11:00

יוסף דייטש:  אני אומר שזו מסגרת, זה לא מחייב

יוסף דייטש:  הכול במסגרת הצגה ראשונית, מחשבות שאנחנו חייבים לשבת ולתאם עם המשטרה, משטרה את"ן ומשרד התחבורה

יוסף דייטש:  המחשבה שלנו היא למשוך את ההילולה עד שני בבוקר ולנסות להביא גם אירועי עוגן לראשון בלילה

מאיר פרוש: יפה מאוד

יוסף דייטש: זאת אומרת שאם בשנה שעברה, האירוע האחרון היה של האדמו"ר מרחמסטריבקה, שהתחיל בשעה 19:00 בערב, אמנם חל באיחור, התחיל בסביבות 8:30-8:00 והסתיים בשעה 11:00 ועד שהתפזרו, האוטובוס האחרון שמשרד התחבורה הוציא, היה בסביבות השעה 12:30-12:00, מבחינתם זה היה איחור של שעתיים כמעט

יוסף דייטש:  השנה אנחנו רוצים להסדיר את זה בצורה שגם הנהגים יוכלו לצאת לפי החוק והכול יהיה מסודר

יוסף דייטש:      עוד דבר ששמנו עליו דגש, ואתמול כבר היינו במתחם ההילולות המורחב למטה – במתחם 89

יוסף דייטש:  שמנו אתמול דגש על נושא ההשקעה בתשתיות – מים, ביוב, חשמל

יוסף דייטש:  חשמל זה בדרך כלל עם גנרטורים, אבל הדגשים שאנחנו צריכים לשים שם הם על נושא המים – הידרנטים, הביוב – זרימת הביוב ואיך להוציא אותו

יוסף דייטש:  אם על ידי מכליות גדולות, להטמין אותן כבר עכשיו

יוסף דייטש:  להטמין מכלית כפולות, כדי שלא נצטרך להביא ביוביות

יוסף דייטש:  אם בשנה שעברה נכנסו בסביבות 200 סיבובים, היו צריכים להביא לשאוב את כמות הביוב, השנה אנחנו לוקחים בחשבון שזה גם בשבת, לכן צריכים להיערך עם הטמנת מכליות הרבה יותר גדולות ואנחנו מתחילים את זה מעכשיו

יוסף דייטש:  שנה שעברה היה לנו גם אירוע גשם, אם זוכרים, שהיינו צריכים להיערך אליו בדקה האחרונה

צביקה פוגל: היה רק אדר אחד, השנה יש שני אדרים

יוסף דייטש: נכון, אבל אנחנו לא יודעים

יוסף דייטש:  אנחנו נמצאים בסוג של עולם, שגם ב-25 או ב-27 במאי, אנחנו יכולים למצוא את עצמנו פתאום עם גשם, ואז אנחנו ניתקע, כמו שבשנה שעברה הייתה לנו הבעיה עם החניונים

יוסף דייטש:  ברגע האחרון נת"י באו ועזרו לנו, משרד התחבורה הגיע ועזר לנו

יוסף דייטש:  ריבדו, עשו והיינו צריכים לעשות במתחם 89 אספלט, זה ייקר לנו את העלויות

יוסף דייטש:  אנחנו חושבים השנה על כל התרחישים האלה הרבה קודם

יוסף דייטש:    חשבנו גם להגדיל את מתחם 89, לקחת ולהגדיל את הרחבות שעשינו

יוסף דייטש:  בשנה שעברה חלקנו את מתחם לשלושה: היכל אברהם, היכל יצחק והיכל יעקב

יוסף דייטש:  אנחנו חושבים השנה להגדיל

יוסף דייטש:  היה המתחם בו הייתה בשנה שעברה ההדלקה המרכזית של הרב בידרמן, אם בשנה שעברה יכלו להיכנס בו בסביבות 1,000-7,000 איש, אנחנו רוצים השנה להכפיל את השטח

יוסף דייטש:  יש לנו את השטח, מבחינת החתימה שלנו מול רמ"י ומול האגודה, רק שצריך להיערך לזה בצורה שונה

יוסף דייטש:  יש פונקציות מסוימות שאנחנו נצטרך להוציא ממה שהיה ב-89

יוסף דייטש:  אם בשנה שעברה הקמנו אוהל לזכר הקדושים, להוציא אותו מהמתחם

יוסף דייטש:  לנסות לעשת את האירוע של המשפחות השכולות, לנסות למצוא לזה מתחם אחר, זה יוריד לנו פחות בעיה במקום

יוסף דייטש:  גם מבחינת משרד הבריאות, כי הייתה בעיה עם האוכל שם

יוסף דייטש:  אנחנו מנסים לחשוב פחות או יותר על כל הדברים

יוסף דייטש:       סיירנו בשטח, ראינו את מתחם 89, שמנו את הדגשים של מה שאמרתי על כל נושא התשתיות

יוסף דייטש:  היינו במעלה ההר למעלה

יוסף דייטש:  אנחנו גם רוצים להרחיב את הנוחות, בגלל - - - אני חוזר, השנה אנחנו נמצאים בשבת

יוסף דייטש:  אנחנו צריכים לדאוג למקומות שיהיה להמונים איפה להתפלל בשבת

יוסף דייטש:  אנחנו לא רוצים שבשבת תהיה חס וחלילה צפיפות בציון, לכן אנחנו נקים עוד כמה מתחמי אוהלים בציון, נגדיל את מה שעשינו בשנה שעברה – אוהל נשים, אוהלי נוחות

יוסף דייטש:  על כל הדברים האלה שמנו דגש

יוסף דייטש:  יצאנו לדרך

יוסף דייטש:  כולי תקווה שנוכל לבוא עוד חודש מהיום ולהציג את המתווה פחות או יותר, כפי שנסכם עם המשטרה ומשרד התחבורה, ולבוא ולהציג את זה פה בפניכם

יוסף דייטש:  זה לגבי הנושא של 89, הנושא של הפעלת הציון עצמו – סירקולציה, כפי שאמר הרב אייכלר

יוסף דייטש:  לנסות להגיע גם כן למה שעשינו שנה שעברה עם הסדרנים החרדים, להביא את האנשים שלנו שינהלו את הציון

יוסף דייטש:  כאן אני שם דגש עוד פעם, השנה נצטרך להפעיל את הסדרנים האלה כבר משישי בצהריים, כי אם אנחנו רוצים שבשבת לא ניתקע שם עם שוטרים והתכתשויות וכאלה דברים נצטרך להפעיל כוח סדרנים שלנו שיהיה במקום, כדי שידאג שהמקום יתופעל בשבת בהתאם להנחיות, בהתאם להוראות לשמור על כללי הבטיחות, לווסת את הקהל כמו שצריך

יוסף דייטש:  את זה נוכל לעשות הכי טוב עם סדרנים שלנו

יוסף דייטש:  אני אומר את זה כי יש לזה גם השפעה מבחינת עלויות

יוסף דייטש:  יש לזה השפעה תקציבית גדולה מאוד, כי אם אתה צריך לקחת ולהעסיק סדרנים, אתה צריך להביא אותם

יוסף דייטש:  בשנה שעברה, ההילולה הייתה בשני בלילה והבאנו את הסדרנים בשני בבוקר

יוסף דייטש:  בשנה שעברה הייתה ההילולה, ראשון בלילה? לא זוכר, לא משנה

יוסף דייטש:  צריך להביא אותם כבר, צריך לדאוג להם ללינה, צריך לדאוג להם לאש"ל, אותו דבר במתחם 89

יוסף דייטש:  לינה לא נוכל לתת במתחם 89, כי אני יודע שכב"ה לא יתנו לנו את האישור ללינה, אבל אכילה בשבת פינוי בשבת ופינוי וניקוי כל האתר הזה

יוסף דייטש:  כל אלה יש להם משמעויות תקציביות שצריך לתת עליהן את הדעת, אבל אני יודע שגם השר, ברשות המנכ"ל שמים את הדגשים על מה שהם צריכים ומנהלים את השיח מול משרד האוצר

יוסף דייטש:      לגבי חקיקה, אני יודע שהיועצת המשפטית שלנו, של משרד ירושלים, מול היועצים המשפטיים גם של המשטרה וגם של משרד התחבורה, עבר כבר התזכיר בין המשרדים, עובדים ועמלים לסיים את החקיקה לא ברגע האחרון

יוסף דייטש:      נושא הביטוח מטופל על ידי מנכ"ל המשרד מול החשב הכללי מול זה

יוסף דייטש:  חיים רוזנשטיין, שנכנס לתפקיד, הוא הסמנכ"ל שיתפעל מבחינת המשרד במהלך כל השנה, לכן הוא יהיה הגוף שאמור לחותם על האישורים, כי זו הייתה הדרישה של החשב הכללי, שרצה שזה יהיה עובד מדינה

יוסף דייטש:  זהו, פחות או יותר, אני מודה לכולם

יוסף דייטש:  בשם השם נעשה ונצליח, זאת הייתה הסיסמה שלנו בשנה שעברה

יוסף דייטש:  ושנוכל להגיע לפה, בעזרת השם, בי"ט לעומר, בכ' לעומר ולומר לעם ישראל: היה אירוע שמח, היה אירוע בטוח ושהתפילות התקבלו באהבה וברצון, בעזרת השם ושוב תודה

מאיר פרוש: חבר הכנסת צביקה פוגל התחיל עם העניין הזה

יוסף דייטש: כן

יוסף דייטש:  שוב תודה לך, צביקה ולצוות

צביקה פוגל: חיים, אתה רוצה לומר משהו?     

חיים רוזנשטיין: אדוני יושב-ראש הוועדה, כבוד השר, חבר הכנסת אייכלר, יוסי דייטש הפרוייקטור, שמזוהה עם ההצלחה הגדולה של שנה שעברה

חיים רוזנשטיין:  בימים אלה אני נכנס לתפקיד בחרדת קודש

חיים רוזנשטיין:  קבלתי את הפקת הלקחים של המשטרה ושל הפרוייקטור

חיים רוזנשטיין:  אני לומד את החומר

חיים רוזנשטיין:  אתמול עשינו סיור במירון יחד עם הפרוייקטור, היינו שם ארבע שעות

חיים רוזנשטיין:  טוב שנסראללה לא ידע על הסיור, כי היום - - -     

צביקה פוגל: לא הופיע בלו"ז שלי

חיים רוזנשטיין: בדיוק

חיים רוזנשטיין:  לא הפריע לנו

חיים רוזנשטיין:  עברנו על האתגרים שיש השנה

חיים רוזנשטיין:  זה מתחיל בשגרת המלחמה, אנחנו לא יודעים מה לעשות

חיים רוזנשטיין:  זה שהאירוע במוצאי שבת, יוסי הסביר על זה

חיים רוזנשטיין:  כשהאירוע במוצאי שבת, כל האירוע נעשה הרבה יותר מורכב ומסובך

חיים רוזנשטיין:  עברנו בכל המתחמים והדבר המרכזי שרצינו הוא הגדלת המתחמים, הן ב-89: להגדיל ולהכפיל את הקהל שניתן להכניס והן במתחם ההדלקה המרכזית, לראות מה אפשר להגדיל שם

חיים רוזנשטיין:  דברנו הרבה גם על הסדרנות החרדית, שהשר קרא לזה אנ"ש - - -     

מאיר פרוש: יחידת אנ"ש

חיים רוזנשטיין:  זה היה סוד ההצלחה של האירוע בשנה שעברה

חיים רוזנשטיין:  צריכים להשקיע בזה, לראות שגם השנה הדבר הזה דופק ובסופו של דבר להגיע להילולה, כמו שיוסי נוהג להגיד, בטוחה ושמחה

חיים רוזנשטיין:  עד כאן דברי

צביקה פוגל: רק כדי שיהיה ברור, מהלקחים של שנה שעברה, כל אחד מנסה למצוא את הסיבה למה בשנה שעברה זה הצליח

צביקה פוגל:  אני מציע לכם: א

צביקה פוגל:  לקרוא את הסיכום כולו; ב

צביקה פוגל:  משפט אחד שאני אמרתי, לא בגלל שאני אמרתי, אבל נראה לי שהוא הסיכום הנכון, ההצלחה שנה שעברה נבעה מדבר אחד: כל אחד מהגורמים שהיו כאן, לקח אחריות וויתר על האגו

צביקה פוגל:  זה מה שקרה בשנה שעברה, לפחות בהסתכלות שלי כמישהו שרק ניסה להניע את התהליך הזה בעיניים מבצעיות

צביקה פוגל:  זה היה המפתח, כל אחד הבין את אחריות, אתם יודעים מה? כל אחד הבין את זכותו בלתת חלק באירוע הכול-כך חשוב הזה וותר על האגו

צביקה פוגל:  בואו נמשיך עם זה גם לקראת האירוע הזה

צביקה פוגל:  איפה נציג האוצר? הבחור הצעיר, בוא תיכנס למעגל

צביקה פוגל:  אמר הרב אייכלר, סירקולציה, זה מעגל זרימה, בוא תהיה חלק ממנו, בבקשה

אסף אקסטר: אני אתחיל מזה ש - - -     

לאה גופר: שם?         

אסף אקסטר: אסף אקסטר מאגף התקציבים במשרד האוצר

אסף אקסטר:  אני אתחיל מזה שאנחנו מנהלים שיח שוטף ועבודה משותפת עם המשרד בהובלת המנכ"ל, אסף

אסף אקסטר:  התחלנו שיח לאחרונה סביב הסוגיות התקציביות וסביב העדכון של תקציב 2024

אסף אקסטר:  קבלנו בתחילת השבוע, אם אני זוכר נכון, את טיוטת המחליטים שצוינה ואנחנו מנהלים עליה שיח עם המשרד ואני בטוח שהנושא יואץ בעקבות שליחת הטיוטה

אסף אקסטר:        אגיד שבכוונת הממשלה לפעול ליישם כמה שניתן את מסקנות ביחס לוועדה

אסף אקסטר:  כרגע, לצערי, אנחנו רק עם מסקנות הביניים

אסף אקסטר:  ממה שאנחנו שומעים, יכול להיות שבשבועות הקרובים, יתקבלו המסקנות הסופיות ומה שיהיה ניתן ביחס ללוח זמנים וכל מה שיוצא בזה, כמובן שגם זה יילקח בחשבון

אסף אקסטר:  כולנו תקווה שהמלחמה בצפון תאפשר כמה שיותר פעילות

אסף אקסטר:  ראינו שלאחרונה הייתה הילולה נוספת בצל המלחמה בנתיבות, שיצרה אתגרים נוספים, גם בהקשרי פיקוד העורף וכל היוצא בזה

אסף אקסטר:  כולנו תקווה שהמצב הזה יאפשר, אבל אנחנו נערכים כאילו אין מלחמה, כמו שנאמר פה, ונפעל בהתאם

צביקה פוגל: יפה מאוד

צביקה פוגל:  כבוד השר רצית משהו

מאיר פרוש: תודה לך כאיש האוצר, אני רק רוצה לחדד בפני משתתפי הדיון בוועדה שבדרישה לתקציב שאנחנו הצגנו, אין דבר שאינו נדרש בעקבות המלצות הביניים של וועדת החקירה

מאיר פרוש:  אם זה אוהלי נוחות, כל החניונים, פיזור האוכלוסייה – להשתדל לפזר את האירועים – את ההדלקות בכמה מקומות

מאיר פרוש:  כל הוצאה שאנחנו מבקשים, היא בגלל המלצות הביניים

מאיר פרוש:  לדעתי ועדת החקירה וההמלצות הסופיות, ודאי יחזקו את העניין הזה, אבל האוצר צריך להיערך לכך ובעזרת השם, אם לא תהיה שום בעיה ביטחונית בצפון נרצה לעשות הילולה שמחה ובטוחה ואנחנו מקווים שיעבור חלק ולאוצר יהיה חלק בכך

אסף אקסטר: אנחנו עובדים בשיתוף פעולה, אני בטוח שנמצא את הפתרונות

מאיר פרוש: ברכתי על דבריך

צביקה פוגל: לא סתם בקשתי ממך להיות ראשון הדוברים, אסף, כי בסופו של דבר, חלק גדול מהתהליך הזה מאוד תלוי ביכולת התקציבית

צביקה פוגל:  אנחנו לא רוצים שחוסר תקציב יפגע בבטיחות ובביטחון של החוגגים

צביקה פוגל:  זה יהיה הדגש שאוביל אותו לאורך כל הדיונים, לכן מה שאני מבקש בדיון הבא, זה להתחיל לבוא לפה עם מספרים, כדי שנדע איפה יש פערים, אם בכלל, אני מקווה שלא

צביקה פוגל:  בדיון הבא אנחנו כבר עוברים לשלב של התכלס

אסף אקסטר: קבלנו באמת את טיוטת ההצעה השבוע, אנחנו נשב עם המשרד ונתחיל לעבור סעיף-סעיף

צביקה פוגל: יהיו לכם קצת יותר מעשרה ימים כדי להתארגן על זה, בדרך כלל אני נותן עשרה ימים, הפעם אני נותן לכם טיפה יותר

צביקה פוגל:  בסדר?      

אסף אקסטר: תודה רבה

צביקה פוגל: משטרת ישראל בבקשה, בוקי

אופיר בוקי: תודה רבה, אדוני היושב-ראש - - -      

צביקה פוגל: אני קורא לך בוקי, אופיר

אופיר בוקי: בסדר גמור, זה כבר הפך שם גנרי

אופיר בוקי:  תודה רבה לך אדוני היושב-ראש, השר

אופיר בוקי:  אנחנו שמחים להיות פה ב - - -     

צביקה פוגל: מזל טוב על הדרגה

אופיר בוקי: תודה

אופיר בוקי:  אני ראש חטיבת אבטחה ברישוי

אופיר בוקי:  אתייחס לכמה דברים הקשורים במפכ"ל ובראש אג"ם

אופיר בוקי:  הזמן קצר והמלאכה מרובה

אופיר בוקי:  אנחנו מתייחסים למירון השנה כאילו הוא מתקיים כרגיל

אופיר בוקי:  כמו שהזכרת בלקחים שהעלית, אירוע בשגרת מלחמה

אופיר בוקי:  אנחנו חייבים לסגור כמה שיותר מהר את סוגיית החקיקה

אופיר בוקי:  זה מגדיר לנו את הסמכויות, את תחומי האחריות והרבה דברים אחרים

אופיר בוקי:  אני שמח שזה כרגע בשלבים

אופיר בוקי:  לא קבלנו לגבי זה טיוטה להתייחסות, אבל אנחנו חייבים לסגור את הסוגיה הזאת כמה שיותר מהר

אופיר בוקי:  אני גם שמח על המינוי של הפרוייקטור

אופיר בוקי:  אנחנו צריכים גם לסגור את העבודה אל מול מפיק אחת

צביקה פוגל: בוקי, שניה, חיים, הטיוטה של החקיקה

קריאה: זה לא - - - על החלטת ממשלה לא על חקיקה

קריאה:  בחקיקה אנחנו בקשר ישיר אתם

קריאה:  החלטת מממשלה לא צריכה ללכת למשטרה

קריאה:  אלה שני הליכים

קריאה: אנחנו מדברים על החקיקה

קריאה: חקיקה - - -     

צביקה פוגל: אבל אם יש החלטה ראשונית או טיוטה, נא להעביר אותה למשטרה, זה מה שאני מבקש

צביקה פוגל:  בבקשה בוקי     

אופיר בוקי: כמו שאמרתי, אני שמח על המינוי של הפרוייקטור, עבדנו אתו בשנה שעברה בצורה מושלמת, יד ביד לאורך כל הדרך צריכים לדעת מי המפיק, שנעבוד אתו יד ביד, מפיק אחת, שנעבוד מולו

אופיר בוקי:  צריך לראות גם את המתווה, אני מבין שבימים אלה המתווה מתגבש

אופיר בוקי:  מבחינתנו יש לא מעט נושאים, במגרש שלנו – במגרש של משטרת ישראל

צביקה פוגל: סליחה, הדברים שאתה אומר חשובים מדי, אנחנו יודעים מתי יהיה מפיק?     

חיים רוזנשטיין: הוא נמצא פה, הוא יושב פה באולם

צביקה פוגל: מי זה?     

חיים רוזנשטיין: יגאל

צביקה פוגל: ברוך הבא לגזרתנו

יגאל בן דוד: בנדה הפקות

צביקה פוגל: היית מעורב עד היום באירועים כאלה?     

יגאל בן דוד: מאוד

לאה גופר: תתקרב למיקרופון, אתה יכול לשבת על השולחן

צביקה פוגל:   בוא, שב במקומות העיקריים, אני מבין שמשלמים לך לא מעט עבור ההפקה הזאת

צביקה פוגל:  הפקת כבר אירועים כאלה בעבר?     

יגאל בן דוד: הרבה, לי קוראים בנדה – בנדה הפקות

יגאל בן דוד:  בעברי שבע שנים טקס המשואות בהר הרצל, כולל מיצג השבעים, עשר שנים פסטיבל הכליזמרים

צביקה פוגל: מספיק טוב, ברוך הבא

יגאל בן דוד: גבעת התחמושת, שידורים ישירים, ערבי הזיכרון פה בכנסת

צביקה פוגל: מעולה, יופי, נעים להכיר וטוב שאתה מצטרף אלינו ונראה אותך גם בדיונים הבאים

יגאל בן דוד: בעזרת השם

צביקה פוגל: תודה, בנדה

צביקה פוגל:  בבקשה אופיר     

אופיר בוקי:  אני שמח שיש מפיק, אנחנו נעבוד מול מפיק אחת, רק נצטרך לסגור את סוגיית המתווה כמה שיותר מהר, כדי שנדע איך להיערך

אופיר בוקי:      בעניין כמה נושאים שעלו פה, מתחם 89 הוא חשוב מאוד מבחינתנו, אני מסכים בהחלט עם מה שאמר פה הפרוייקטור, צריך להגדיל אותו, בדגש על הקהילה של בידרמן

אופיר בוקי:  צריכים לדבר שם כל סוגיית ההדלקות וכמו שציינתי קודם על סוגיית ההגדלה

אופיר בוקי:  צריכים בכלל לדבר על סוגיית ההדלקות בכל המתחם עצמו

אופיר בוקי:  אני רוצה להגיד שמתחם בני עקיבא עבד מצוין שנה שעברה

אופיר בוקי:  גם המתחם של בויאן עבד מצוין שנה שעברה

אופיר בוקי:  לאורך כל האירוע הייתי רגוע

אופיר בוקי:  היא אירוע באמת שמח, היה צפוף, אבל לא ברמה של סכנת חיים

אופיר בוקי:  אנחנו צריכים לעשות את השיפורים שלנו בהיבטים של תנועת קהל וספירת קהל ולראות איך עושים את הדברים האלה נכון וטוב

אופיר בוקי:  נלווה את זה, כמו שאמרתי מהתחלה ועד הסוף

אופיר בוקי:       צריך לדבר גם על סוגיית הטריבונות, זה מוקש גדול

אופיר בוקי:  צריך לזכור שאין שום טריבונה שמוגדרת בתקן כטריבונת עמידה

אופיר בוקי:  אני ראיתי את האירוע של הבויאנים, גם בלי טריבונות היה שמח מאוד

אופיר בוקי:  נשב עם הפרוייקטור ונראה איך אנחנו עושים את הדבר הזה נכון

אופיר בוקי:  גם בהילולה של בידרמן, אגב, בעוד שבועיים יש לנו פגישה עם הרב בידרמן עצמו, כדי לדבר על ההילולה שלו ולהגיע להבנות ולהסכמות גם מבחינתו וגם מבחינתו

אופיר בוקי:  רישוי, דבר אחרון - - -      

מאיר פרוש: אני מציע שתעשה את זה עם הגורמים שלנו, אם זה עם יוסי או עם חיים

אופיר בוקי: אני אשמח מאוד לכל מי שרוצה להצטרף

מאיר פרוש: אם לא תהיה מעורבות של אנ"ש זה יתקבל לא טוב

מאיר פרוש:  עצה טובה

יוסף דייטש:    אני רוצה רק לחדד את מה שאומר השר

יוסף דייטש:  אני לא חושב שצריכים לשבת ולהיפגש אתכם גופים לבד

יוסף דייטש:  אין דבר כזה, אם זה מתחיל לקרות, זה מה שיקרה, זה מה שהיה בשנה שעברה, שכל אחד, כל קהילה ניהלה השיח שלה עם המשטרה

יוסף דייטש:  אין מושג כזה

יוסף דייטש:  יש גוף אחד שעושה את השיח מול המשטרה, זה אנחנו

יוסף דייטש:  אם הם רוצים הם פונים לפרוייקטור, לסמנכ"ל, אנחנו יושבים מולכם

יוסף דייטש:  ברגע שיתחיל שיח, שקהילות מתחילות להיפגש ולסכם אתכם, זה מקור הצרות

אופיר בוקי: אוקיי, אני מקבל את ההערה שלכם, בגדול אנחנו לא הולכים להיפגש עם אף קהילה, רצינו להיפגש עם הקהילה ש - - -      

צביקה פוגל: רק במקביל להערה של יוסי, אופיר, אני רוצה שתיפגשו, אבל אני רוצה שתעשו את זה עם יוסי

צביקה פוגל:  חשוב מאוד שהשפה המשותפת הזאת תהיה עם שלושה קודקודים: גם הגורם המדליק, גם הפרוייקטור, אבל גם אתם

אופיר בוקי: אני מקבל את ההערה

צביקה פוגל: בבקשה

מאיר פרוש: שהוא יסביר לך מה כתוב בספר נעם אלימלך בפרשת בהעלותך, יוסי או חיים יוכלו להסביר לך יותר טוב את מה שהוא התכוון לומר

מאיר פרוש:  כדאי לך לדבר אתם

צביקה פוגל:  אני במקרה הזה סומך על אופיר שהוא גם ידע את זה, אבל בואו נתקדם

מאיר פרוש: אופיר מסכים להודות פה שהוא לא מבין

אופיר בוקי: דבר נוסף הוא סוגיית הרישוי, נגע בזה הפרוייקטור, הרישוי צריך להסתיים לא ביום חמישי ובטח לא ביום שישי, אלא ביום רביעי

אופיר בוקי:  יהיו שם ליקויים, ואנחנו פשוט צריכים זמן לתיקונים, אנחנו לא רוצים לחלל שבת ולא רוצים להיכנס לשבת בלי לתקן את כל הליקויים

אופיר בוקי:  אנחנו חייבים לסיים את כל הליקויים עד יום שישי בבוקר

אופיר בוקי:  לכן מבחינתנו ביום רביעי אנחנו צריכים את כבר האישורים ביד, שיהיה לנו את זמן התיקונים שלנו

אופיר בוקי:      דבר אחרון שניצח את ההילולה שנה שעברה וגם בזה נגע הפרוייקטור – סוגיית הסדרנים

אופיר בוקי:  הסדרנים מהמגזר החרדי היו אחד הגורמים שסייעו לנצח את ההילולה הזאת ולעשות אותה טוב, זורמת ושמחה

אופיר בוקי:  אנחנו נמשיך את הדיונים שלנו גם במחוז הצפוני וגם במטה הארצי אל מול ראש אג"ם והמפכ"ל, וניפגש בוועדות להמשך העבודה

צביקה פוגל: יפה מאוד, מעולה, תודה

צביקה פוגל:  ברק, משהו?      

ברק ערוסי: אני לא חושב שהייתי באיזושהי ועדה שלך ולא דברתי

ברק ערוסי:  אני מברך על הדיון, הוא חשוב

ברק ערוסי:  כפי שנאמר, בשונה משנה שעברה, האירוע נופל בוודאות במוצאי שבת

ברק ערוסי:  היערכות המשטרה נקבעה מחמישי עד שני, מתוך הבנה של הגעת המקדימים וסיום, כפי שנאמר על ידי הפרוייקטור, בשני בבוקר, מבחינת האירועים

ברק ערוסי:      הנעלמים שלנו הם המלחמה ומזג האוויר, והם נעלמים משמעותיים וגדולים

ברק ערוסי:  לגבי מה שדובר פה על התקציב, זה לא רק הסכום, אני כל הזמן אומר את זה גם בוועדה בדיונים הקודמים, זה התזמון של שחרור הכסף, כדי שנוכל לקדם ולעשות דברים וצריך לזכור שההוצאות השנה יותר גדולות ללא קשר להחלטות הוועדה

ברק ערוסי:  כדי לשבר את האוזן: לינה – בתי המלון דורשים לקחת את בתי המלון כבר מיום חמישי, כי זה סוף שבוע, הם לא מוכנים לתת את המלונות

ברק ערוסי:  הכול פי שלושה בעלויות

ברק ערוסי:  בלי קשר, המלונות בחלקם מלאים במפונים ובאנשים שהתפנו מרצון

ברק ערוסי:  יהיו כאלה שייקחו מלונות כדי להיות קרובים להילולה

ברק ערוסי:  אנחנו מייצרים לעצמנו קושי ככל שהתקציב הזה לא יצא מוקדם

ברק ערוסי:  מה גם שבתשתיות זה תהליך לא קל, עשו פלאים בשנה שעברה באפס זמן, אבל לא צריך להגיע לזה, לדעתי התקציב אמור להיות מסומן בסיכום של ההילולה הקודמת ומקסימום לעשות עליו תיקונים או תוספות, כדי שיהיה אפשר לקדם את הדברים האלה

ברק ערוסי:  חלק מהדברים הם תשתיות קבועות שימשיכו אתנו לאורך שנים

ברק ערוסי:  אנחנו עובדים בגאנט סדור, קשר רציף עם דייטש וגם רוזנשטיין, שיהיה בהצלחה, כבר היה אתנו בדיונים והקשר הוא טוב, הכיוון הוא טוב, מדברים על הכול וזה חשוב

ברק ערוסי:  המתווה הוא קריטי כדי שנוכל לצאת לעבודה ואנחנו צריכים לקבל אותו כמה שיותר מהר

ברק ערוסי:  גם את הראשוני, כדי שנוכל לפחות להתחיל להניע את עצמנו

צביקה פוגל: אנחנו נדאג לזה

צביקה פוגל:  תודה ברק

צביקה פוגל:  עוד מישהו מהמשטרה? בבקשה

יצחק בן ישראל: אני נציג ממחוז צפון, רע"ן מבצעים מחוז צפון, קודם כל תודה רבה חבר הכנסת צביקה פוגל

מאיר פרוש: בדרך כלל הוא נותן לכל אחד בהערכת המצב לדבר

יצחק בן ישראל:  רציתי להגיד בפתיח שלי שהמתכון, שהיה מוצלח בשנה שעברה, היה רק בזכות שתוף הפעולה המדהים עם מר יוסי דייטש

יצחק בן ישראל:  כמו שהוא ציין וגם חבר הכנסת מאיר פרוש, שמנו את האגו בצד

יצחק בן ישראל:  בסוף ממ"ז צפון שמפקד באירוע על כוחות המשטרה ויוסי דייטש האחראי על האירוע, היו נטולי אגו, היה שתוף פעולה מדהים

יצחק בן ישראל:  באיזשהו שלב הם עבדו בעיניים, כלומר היו הסכמות מראש וכמובן לא מעט אתגרים במבצע הזה ובסוף ישבו כמו אנשים בוגרים וניהלו את המבצע הזה

יצחק בן ישראל:  לכולנו כפקוד של ממ"ז צפון הייתה תחושה ואוירה שכולנו רוצים להצליח

יצחק בן ישראל:  בסוף המטרה היא משותפת, ההצלחה היא של כולם

צביקה פוגל: מפקדי המרחבים ימשיכו להיות כל אחד אחראי בתחומו שם? שנה שעברה היה כך

יצחק בן ישראל: היו שינויים, אבל - - -     

צביקה פוגל:  היו שינויים פרסונליים

יצחק בן ישראל: בדיוק

צביקה פוגל: השאלה היא, אם רן יהיה מפקד במקום, קצין אג"ם יהיה במקום מפקד מרחב שם?     

יצחק בן ישראל: רן יהיה במקום מפקד מרחב כינרת של שנה שעברה, דניאלי, בשלבים המקדימים, בשלב הראשון זה יהיה דניאלי – מפקד ההר

יצחק בן ישראל:  סך הכול כל סגל הפיקוד חווה את מירון עשרות שנים ובטח בשנים האחרונות

צביקה פוגל: אני שואל על שמות לא - - -     

יצחק בן ישראל: לא, כן זה חשוב

צביקה פוגל: אם זה אנשים עם ניסיון, זה הכול

יצחק בן ישראל: זה מוסכם גם על כולנו, גם אנחנו רוצים, בטח עם מתווה חדש וסוגיות חדשות

יצחק בן ישראל:  היו מספר מפגשים, כמו שמר יוסי דייטש ציין, עם ממ"ז צפון וקצין אג"ם מחוז צפון

יצחק בן ישראל:  בשנה רגילה, בוא נשים את הדברים על השולחן, עבודת המטה הייתה אמורה להתחיל מנובמבר-דצמבר, אנחנו בפיגור

יצחק בן ישראל:  עוד לא התחלנו, אולי הקימו מנהלת שיוסי דייטש מנהל, אבל אנחנו עוד לא התחלנו את עבודת המטה

יצחק בן ישראל:  עבודת המטה מורכבת וארוכה, אגב, לצד ההצלחה של שנה שעבר יש עשרות לקחים לשיפור

צביקה פוגל: נכון

יצחק בן ישראל: גם לשימור, אבל בעיקר לשיפור

מאיר פרוש: אבל תציין שלפחות השנה אנחנו יותר מוקדם אתכם מאשר שנה שעברה

יצחק בן ישראל: יכול להיות, אני לא יודע

יצחק בן ישראל:  אנחנו עושים את מירון כבר עשרות שנים

יצחק בן ישראל:  אנחנו בזמן פציעות

יצחק בן ישראל:  אני אומר לכם חד משמעית - - -             

יוסף דייטש: שנה שעברה המפגשים הראשונים שלנו התחילו באזור סוף פברואר-תחילת מרץ, אז פעם ראשונה ראיתי אותך

צביקה פוגל: אוקיי

קריאה: יש לנו חודש, פה רשום

יצחק בן ישראל: בסדר, מאה אחוז, סבבה, אבל אני לא רוצה לקחת - - - הלקחים - -      

יוסף דייטש: ברור - - - אנחנו לא רוצים לעשות - - -     

יצחק בן ישראל:  - - אם - - - את 89 יום לפני ההילולה, יש לא מעט לקחים

יצחק בן ישראל:  אנחנו צריכים להתקדם, בטח בכל הסוגיות, כמו שציין המפקד בוקי: אם זה גישה, חניונים, הציון, סוגיית ההדלקות, השינוע והטיפול בקהל

יצחק בן ישראל:  כבוד השר, ביום שבת, זה מאתגר, ההר מלא, אנחנו מקבלים את ההר מלא

יצחק בן ישראל:  גם בויאן, גם קרלין, גם אנשים שפוקדים את מירון לפני ההילולה, ההר מלא

יצחק בן ישראל:  אנחנו מתחילים את מירון כשכל ההר - - - באמת מאתגר אין עדיין מתווה

יצחק בן ישראל:  צריך לראות אם כן מפנים או לא מפנים ואת מי מפנים

יצחק בן ישראל:  מי מדליק ראשון? הרי בויאן וקרלין ישנים שם בשישי-שבת

יצחק בן ישראל:  יש לא מעט מעט סוגיות, סוגיות שלנו, בטח לאחד כמוך שמבין

יצחק בן ישראל:  אין לנו עניין לקום במוצאי שבת כשאנחנו עיוורים, אני מתכוון לסוגיית התשתיות – מי שומר עליהן, איך שומרים עליהן

יצחק בן ישראל:  כוחות שיטור יהיו חייבים להיות, אין מצב שלא

יצחק בן ישראל:  איפה הם נמצאים, באיזה נקודות חיכוך

יצחק בן ישראל:  לא מעט סוגיות מאתגרות שאנחנו צריכים לתת עליהן את הדעת

מאיר פרוש: לכן אתה פה

יצחק בן ישראל: לא בסדר, כבוד - - -     

מאיר פרוש: תקבל את המצוין

מאיר פרוש:  על כל מה שאמרת יוסי רמז, כמעט בפה מלא

מאיר פרוש:  יש לנו תשובות, לא על הכול, ואנחנו מגבשים את זה רק אתכם, לא נעשה את זה בלעדיכם

יצחק בן ישראל: לא, ברור

יצחק בן ישראל:  אני שם את הסוגיות, כבוד השר, על ה - - -     

מאיר פרוש: כדאי שהיושב-ראש יכנס לתמונה

צביקה פוגל: אבל זהו, היינו צריכים להתחיל אתמול

יצחק בן ישראל: הדבר האחרון הוא שאנחנו כרגע במלחמה

יצחק בן ישראל:  עוד מעט אולי צה"ל ידבר

יצחק בן ישראל:  אני קטונתי, אני רק סגן ניצב במשטרת ישראל, להגיד לך אם יהיה מירון בזמן מלחמה, עם תרחישים שכרגע מתבצעים

יצחק בן ישראל:  אני לא יודע איך עושים את זה

מאיר פרוש: אני רוצה לומר בהערת ביניים, שלפני כחודשיים דברנו עם הממ"ז ולפי זה אני פועל

מאיר פרוש:  הממ"ז אמר לנו: אני מכין את עצמי כאילו הכול יהיה כרגיל, כדי שלא יהיה מצב שאפשר יהיה ואז נתחיל לגבש תכניות

מאיר פרוש:  אני מכין את עצמי עכשיו, כדי שנוכל לעשות את זה בצורה מסודרת, כמו שנה שעברה ולא, כולנו ממושמעים

מאיר פרוש:  אנחנו נקבל הוראות, מה שאפשר ואם אי אפשר - - -     

יצחק בן ישראל: כבוד השר, אם לא הובנתי ובגלל זה פתחתי, כשאמרתי שעוד לא התחילה עבודת המטה

יצחק בן ישראל:  אנחנו – גם ראש אג"ם וגם הממ"ז שלנו, רצים כרגע כאילו מירון מתרחש, בכל ההיבטים

יצחק בן ישראל:  בכל ההיבטים, אבל זה אומר שאנחנו צריכים להתחיל, עדיין לא התחלנו

יצחק בן ישראל:  כמובן הסוגיות של צה"ל, שהן קריטיות, איך זה יתפתח, אבל אנחנו מתחילים רגיל את עבודת המטה

יצחק בן ישראל:  זהו, נעשה ונצליח ואני שמח להיות פה

צביקה פוגל: תודה רבה, עוד מישהו מהמשטרה?     

אדם פארס: כן, בוקר טוב לכולם, אדם פארס, אני נציג אגף התנועה והמבצעים של אגף התנועה

אדם פארס:  מבחינת אגף התנועה הוא מסייע למחוז צפון באירוע – מי שמפקד על האירוע הוא מחוז צפון

אדם פארס:  אנחנו אחראים על מערך התנועה מבחינת אגף התנועה

אדם פארס:  מבחינת ההיערכות התנועתית, השנה היא תתבסס על מה שהיה שנה שעברה, כמובן עם התייחסות ללקחים ואנחנו ניישם את הלקחים שעלו משנה שעברה

אדם פארס:  שנה שעברה הייתה הצלחה גדולה, ואנחנו נלך על אותה תכנית

אדם פארס:  כבר קיימנו עשרות דיונים וישיבות עם כל הגורמים – הפרוייקטור, משרד התחבורה וגורמים נוספים במשטרה

אדם פארס:  עלו כמה פערים שאני חייב להציג כאן, חשוב מאוד להציג אותם

אדם פארס:  אני שמח שמינו מפיק, זה פער שנפתר, אבל אנחנו חייבים להתחיל כבר בתכנון של הסדרת התשתיות, תכנון הנדסי

אדם פארס:  תכנון כזה לוקח הרבה זמן, גם התכנון וגם הביצוע

אדם פארס:  יש לנו הרבה תשתיות שאנחנו צריכים לטפל בהן – חניונים, טרמינלים

אדם פארס:  מדברים על חניון 89, בו רוצים להכפיל את כמות האנשים, יש שם שני נושאים חשובים מאוד: ציר החירום בתוך 89 שצריך להסדיר וזה לוקח הרבה זמן והציר העוקף של מתחם 89, שלוקח הרבה זמן להסדיר

אדם פארס:  שני נושאים מאוד חשובים

יוסף דייטש: בנדה, חשוב שתשמע אותו עכשיו

יוסף דייטש:  הוא מדבר על נושא ציר החירום, חשוב שתאזין לו

אדם פארס: אנחנו נעביר את זה למפיק, אבל חשוב מאוד לציין את נושא ציר החירום

אדם פארס:  כמובן שהמלחמה ברקע, יש לחימה בצפון והתכנית התנועתית מתבססת על חניונים שהצבא משתמש בהם עכשיו

אדם פארס:  אלה כמעט רוב החניונים שלנו

אדם פארס:  פה מנכ"ל המשרד דבר על הנושא הזה

אדם פארס:  צריך לקדם את הנושא הזה עם הצבא – השימוש והתכנון של החניונים האלה, כי בלי החניונים האלה אנחנו לא יכולים לעשות כלום, התכנית ההנדסית והתנועתית לא תתקיים

אדם פארס:  אלה הפערים, עד כאן

צביקה פוגל: מעולה, יפה מאוד, תודה

צביקה פוגל:  עוד מישהו מהמשטרה?     << דובר >> אופיר בוקי: << דובר >>      אני רק רוצה, למען הפרוטוקול, צריך לזכור שבנדה הוא לא המפיק, בנדה הוא יועץ

צביקה פוגל:  אנחנו לא עובדים עם יועצים

צביקה פוגל:  מבחינה משפטית אין לו סמכויות לעבוד מולי, והוא לא יכול לקבל שום הערה

צביקה פוגל:  אני גם לא עובד מול יועצים, יועץ הוא גורם אזרחי

צביקה פוגל:  אני צריך מפיק עם סמכויות

צביקה פוגל:  צריך להיות מדויקים במושג הזה

צביקה פוגל:  צריך לדבר במונחים הנכונים

צביקה פוגל:  אני לא עובד מול יועץ

צביקה פוגל: אופיר, ההערה שלך חשובה, תודה

שמעון אוחיון: אני אתייחס רק במשפט אחד

צביקה פוגל: בבקשה

צביקה פוגל:  שם, כתובת?     

שמעון אוחיון: שימי אלבוים, ראש המטה של השר פרוש

שמעון אוחיון:  התפקיד של בנדה בהילולה יהיה מפיק על, מתחתיו יהיו מפיקים שהוא ינהל אותם, הוא יעשה את הרישוי, אנשי הבטיחות יהיו שלו, הוא יעסיק אתו צוות שלם של אנשים

שמעון אוחיון:  המשטרה עובדת מולו, הוא זה שיוציא את הרישוי לכל המתחמים אתם עובדים מולו

שמעון אוחיון:  בביצוע הוא מתעסק עם - - -     
 

צביקה פוגל: בואו נעצור פה רגע

צביקה פוגל:  אני מבין מה אומר אופיר ואני מבין מה אתה אומר, אנחנו רוצים לאשר את זה, אין שום בעיה, תוציאו מינוי לאיש כמפיק על, או כל דבר אחר, אבל מינוי רשמי כדי שלמשטרה יהיה קו דיבור ברור וסמכותי, תודה

צביקה פוגל:  צה"ל, אני אשמח לשמוע אתכם

מאור לגאלי: בוקר טוב

צביקה פוגל: אני מבקש שבתור הנחת פתיחה, המלחמה נגמרת שבוע לפני, זאת ההנחה, כי אם היא לא תיגמר ולא נוכל לקיים את האירוע

צביקה פוגל:  לצערנו, כנראה יש לנו הרוגה מירי הרקטות על מירון וצפת

צביקה פוגל:  ההנחה שאנחנו מניחים היא שהמלחמה נגמרת בניצחון מוחלט שבוע לפני

צביקה פוגל:  בבקשה

מאור לגאלי: בוקר טוב ותודה על ההזמנה

מאור לגאלי:  מאור לגאלי מחטיבת המבצעים

מאור לגאלי:  בהנחה והמלחמה נגמרת, צה"ל יודע לעבוד עם משטרת ישראל באופן מלא, ואנחנו נסייע בכל מה שצריך

מאור לגאלי:  אל מול זה – סוגיית המלחמה, משפיעה באופן ישיר על מדיניות ההתגוננות

מאור לגאלי:  יש עוד הרבה צעדים שכבר בעבודת המטה צריך להיכנס שיח בין צה"ל לבין משטרת ישראל, כבר בנוהל הקרב

מאור לגאלי:  עד כאן

צביקה פוגל: מעולה, אם לא ברור מה הוא אמר, הוא אמר שהאירוע הזה יכול להתקיים בכל צורה שהיא, כשנחליט ערב האירוע מה יהיה גודלו

צביקה פוגל:  אנחנו לא אומרים שלא יהיה אירוע, זה כרגע לא מופיע בלקסיקון שלנו

צביקה פוגל:  כב"ה בבקשה

מאיר פרוש: ברשותך, אני הייתי מציע שבהודעות שלנו לא נוציא שום הודעה שמתייחסת למה שיהיה למקרה - - -      

צביקה פוגל: מה פתאום, יש אירוע

צביקה פוגל: אנחנו התכנסנו, באנו ונערכים

צביקה פוגל:  כל אחד מבין שכשיש מלחמה הדבר יראה אחרת

צביקה פוגל:  לא צריך עכשיו להגיד איך הוא יראה ומה הוא יהיה

צביקה פוגל: לחלוטין, צודק, בבקשה כב"ה

אוסקר פוקס: כבוד יושב הראש, כבוד השר, כבוד הפרוייקטור יוסי, אנחנו בכבאות והצלה נערכים על מלא-מלא לאירוע מירון, יחד עם זאת, אנחנו נערכים לקיץ בצפון עם מלחמה

אוסקר פוקס:  זאת אומרת, שאנחנו בשני מישורים מקבילים

אוסקר פוקס:  כבר התחלנו – אנחנו כבר נערכים ועובדים על קווי חייץ בכל האזור של מירון וסובב לו

אוסקר פוקס:  אנחנו כבר נותנים את ההנחיות שלנו, אבל אנחנו מחכים גם לכם, זאת אומרת אם כבר מונה אדוני הסמנכ"ל ואם כבר מונה מפיק או מישהו שהולך להיות מפיק - - -      

מאיר פרוש: אוסקר, אני עוד אשמע אותך הרבה, אבל אני חייב לנסוע לבני ברק לברית

אוסקר פוקס: שיהיה הרבה מזל טוב, כבוד השר

מאיר פרוש: תצעק על יוסי בשבילי, טוב?     

צביקה פוגל: מזל טוב, כבוד השר

אוסקר פוקס: אני מבקש שכבר תגיעו אלינו, כי לי יש כבר את כל הדרישות המקדימות, זאת אומרת שאני יכול כבר לתת למפיק את כל ההנחיות שהוא צריך לקבל

אוסקר פוקס:  אבל אם יש איזשהו רעיון להרחיב לצדדים, קדימה, אחורה, איזשהו מתחם, חניון, או משהו כזה, אני מבקש להתייעץ אתנו

אוסקר פוקס:  יש לזה השלכות, כשפתאום, בדקה התשעים מבינים שזה קרוב למתחם עם חומרים מסוכנים, או כל מיני מגבלות שדינים אחרים מדברים עליהן

אוסקר פוקס:  אני מעלה פה את נושא החניונים, כי החניונים מטרידים אותי, ההילולה פחות

אוסקר פוקס:  יש לנו לא מעט חניונים, אגף התנועה בסוף מנווט את האנשים וגם דבר על זה נציג אגף התנועה, אבל, קודם כל, יש את ההבטחה לתשתיות מים מהשנה שעברה לחניונים ואנחנו מחכים לראות מה קורה עם זה

אוסקר פוקס:  הזכרתי את זה גם בתיקונים לחוק

אוסקר פוקס:  הדבר השני – אנחנו חושבים שזה צריך להיות חלק מתוכנית הבטיחות הכוללת, או לפחות שיהיו לזה תכניות בנפרד

אוסקר פוקס:  אנחנו חייבים לתת את הדגש, מדובר על לא מעט אנשים שמתאגדים במקום אחד, עם לא מעט אוטובוסים, עם אוהלים

אוסקר פוקס:  זה ממש אירוע תחת כיפת השמיים שצריך לקבל התייחסות בנושא הכבאות

אוסקר פוקס:  אנחנו נתנו את הכיוונים האחרונים לתיקונים לחוק

אוסקר פוקס:  הערנו אותם, בכבאות אני לא יודע אם קבלנו, אבל אם שולחים, אני מבקש שישלחו את הטיוטה גם אלינו

אוסקר פוקס:       דבר נוסף: חייבת להיות תכנית אחת שכוללת את כלל האוהלים ואת כלל הגופים שנמצאים בכל ההילולה

אוסקר פוקס:  של כולנו, גם של חברינו בצה"ל, גם שלנו בעצמנו – של הכבאות, כי בסוף אנחנו צריכים לדבר בשפה אחת

אוסקר פוקס:  לא רק האוהלים המשמשים את חגיגות ההילולה, אלא האוהלים של המשטרה, של מד"א של איחוד הצלה, של כב"ה, של פקע"ר של כולם, תכנית שמסמנת את כולם

אוסקר פוקס:  חייב להיות לזה עזר שת"פ אחד, שכולם יכירו איפה האוהלים של כולם ואיפה יש ריכוזים, בזמן חירום זה עושה הרבה סדר

אוסקר פוקס:      לגבי הלינה, יוסי היקר, אנחנו מאשרים לינה בכל מקום, אבל זה חייב להיות מוסדר מראש ויש לזה הנחיות, אבל כעיקרון, אין מניעה שאנשים ישנו בכל מקום, רק בואו נסדר את הדברים לפני ואנחנו גם מאשרים, אנחנו לא אוסרים, רק לא במקומות שלא מיועדים לכך

אוסקר פוקס:  עד כאן

צביקה פוגל: תודה אוסקר, חשוב מאוד

צביקה פוגל:  אנשי הרפואה, מד"א, איחוד, בבקשה, אחרי זה משרד התחבורה

רונן בשארי: בוקר טוב, אני לא אחזור על הדברים שנאמרו לפני, אבל אנחנו בראשית הצירים, בראשית האמ"ת, סך הכול אנחנו מכירים את האירוע משנים קודמות, כולל האסון – לפני ואחרי

רונן בשארי:  היה שתוף פעולה בשנה שעברה, כמו שציינת, היושב-ראש, יחד עם הפרוייקטור, יחד עם משטרת ישראל, עם צה"ל עם כלל הגורמים

רונן בשארי:  יש לנו לקחים לשימור ולשיפור, הלקח המרכזי - - - הוא צירי פינוי בחירום

רונן בשארי:  לא נרד לרזולוציות האלה, אבל ככל שנלמד ונתקדם באמ"ת נדע את ההיערכויות, את השותפויות ואת כל מה שנדרש

רונן בשארי:  אין ספק שבגלל שהשנה זה מתחיל מוקדם כולל שבת, כלומר יהיו כאן היערכויות מקדימות, כפי שצוין לכלל הגופים

רונן בשארי:  תודה רבה

צביקה פוגל: תודה, עוד מישהו?      

אבי מרכוס: אשמח, איחוד הצלה

אבי מרכוס:  כאחד שהיה לפני שלוש שנים באירוע, כאחד מהמטפלים הראשונים, וכל מאות המתנדבים מכל גופי החירום שהיו ועובדים, חשוב לנו מאוד נושא הבטיחות באירוע

אבי מרכוס:  אני רוצה להודות על שתוף הפעולה שהיה שנה שעברה, במיוחד עם מד"א, המון שיח, תקשורת וחבירה של הגופים לעבוד יחד, כדי להגיע לביטחון רפואי בהר

אבי מרכוס:  זה בוצע

אבי מרכוס:  גם לנו יש כל מיני נקודות לשיפור ושימור, אבל זה עבד בצורה טובה

אבי מרכוס:  הדגש שלנו הוא על ההשתתפות בתרגילים המקדימים ובסיורים המוקדמים ביחד עם כולם, כדי להגיע להבנה שכולם עובדים ביחד

אבי מרכוס:  אני חושב שמדברים פה על המלחמה סביב-סביב, אבל כן צריך תכנית אם האירוע מתקיים כסדרו ופתאום יש אירוע

אבי מרכוס:  צריך לחשוב על הדבר שפתאום יש נפילת טילים, כי גם אם יש וגם אם אין פצועים, המשמעות בניהול הרפואי של אירוע כזה, תופסת נפח שונה לחלוטין ועבודה במערכות שו"ב משותפות של כל הגופים ביחד באירוע כזה, היא לדעתי הדרך לנסות לטפל בזה

אבי מרכוס:  דבר אחרון, היות ויכול להיות שפתאום יש נסראללה שמקשיב ויודע שיש אירוע, אני כן חושב שצריך הנחיות לציבור מה לעשות במקרה - - -         

צביקה פוגל: נכון מאוד

צביקה פוגל:  בהחלט, תודה

צביקה פוגל:  שם וכתובת

חיים בוגר: שלום, חיים ויינגרטן, ראש אגף המבצעים בזק"א

חיים בוגר:  כבוד יושב-ראש הוועדה – צביקה פוגל והפרוייקטור

חיים בוגר:  אנחנו בזק"א נערכים כמו בעשרות השנים האחרונות

חיים בוגר:  אנחנו פועלים תחת פיקוד של משטרת ישראל ברשות רב משטרת ישראל במחוז צפון, הרב אנשיל פרידמן, באיתור נעדרים

חיים בוגר:  השנה קיים גם עניין חלוקת עשרות אלפי צמידים לילדים וגם בגלל השבת, נשים דגש חזק יותר על זה

חיים בוגר:  כמובן, חלוקת מים

חיים בוגר:  כמובן, הכנה למקרי חירום, חס ושלום

חיים בוגר:  לצערי השנה, אנחנו יותר מתורגלים, אבל, בעזרת השם, שלא יהיה כלום

חיים בוגר:  שנה שעברה עבדנו בשיתוף פעולה מלא עם הפרוייקטור ואני רוצה לברך על זה ונתאים את עצמנו לכל מצב, שיהיה בהצלחה

צביקה פוגל: נהדר

צביקה פוגל:  תודה על ההתייחסות

צביקה פוגל:  משרד התחבורה ואחרי זה נעלה בזום את מנכ"לית המועצה האזורית מרום הגליל, קרן פטל

צביקה פוגל:  בבקשה

גולן ירמיהו: גולן ירמיהו, משרד התחבורה, הרשות הארצית לתחבורה ציבורית

גולן ירמיהו:  בוקר טוב לכולם

גולן ירמיהו:  אני רוצה, קודם כל, לפתוח בתודות על שתוף הפעולה שנעשה בשנה שעברה, בעיקר לפרוייקטור ולאגף התנועה במשטרה

גולן ירמיהו:  אנחנו ממתינים

גולן ירמיהו:  התחלנו כבר בעבודה מקדימה, קיימנו ישיבות, נפגשנו עם אגף התנועה והפרוייקטור ואנחנו ממתינים למתווה

גולן ירמיהו:  לכל מתווה שייקבע אנחנו נדע להתכונן, לעמוד ולהביא את הנוסעים בבטחה

גולן ירמיהו:  זה התפקיד שלנו באירוע

גולן ירמיהו:  ככל שיגיע המתווה יותר מהר, ההערכות תהיה מהירה יותר

גולן ירמיהו:  השנה, בנוסף לשנה שעברה ולהערות שהיו פה, אנחנו מתכוונים לבצע הרחבה בשימוש ברכבת ישראל

צביקה פוגל: נהדר

גולן ירמיהו: וכל מה שנותר לי הוא לאחל בהצלחה לכולם

צביקה פוגל: נהדר, תודה, קרן מוכנה?     

אלחנן רוט: ברשות היושב-ראש, אלחנן רוט מיחידה 360

אלחנן רוט:  קודם כל, אני רוצה לברך על שתוף הפעולה הפורה שניכר פה מכל הגופים

אלחנן רוט:  חשוב לי לציין שתי נקודות: האחת היא החשיבות של השילוב של כל הכוחות שיש, אם זה אנחנו, אם זה עוד גופים

אלחנן רוט:  ככל שיש צורך כזה, וזה קיים, כוח אדם של מתנדבים למה שנצרך אנחנו ערוכים לזה

אלחנן רוט:  אנחנו נשמח להשתתף במתווה כשהוא יצא

אלחנן רוט:  כמו שציינו פה קודם, בנושא ההערכות למקרה שבו יקרה, חלילה, יש התייחסות שיש שחור ולבן – עם או בלי מלחמה, אבל החלק האמצעי, בו גם אם אין מלחמה, נערכים לאיזשהו תרחיש, שחלילה קורה ואנחנו משולבים בו

אלחנן רוט:  גם אם יש, חלילה, או אירועים ספציפיים, נקודתיים שקורים בזמן האירוע, שנדע להיערך אליהם ולהיות שותפים להערכות להם

אלחנן רוט:  תודה רבה

צביקה פוגל: תודה לך, בהחלט חשוב, תודה

צביקה פוגל:  כן, קרן אנחנו אתך

קרן פטל: שלום, צהריים טובים

צביקה פוגל: צהריים טובים גם לך, מה כבר צהריים? לא עדיין בוקר, מה אתך?      

קרן פטל: לא יודעת, עברנו כל כך הרבה, בשבילי כבר צהריים

צביקה פוגל: הבנתי שרצתם למרחב המוגן

צביקה פוגל:  כן, אנחנו אתך קרן

קרן פטל: הריצה שלי ספציפית למרחב המוגן פחות מטרידה אותי, כשיש 1,000 תלמידים סביבי שאנחנו מורידים למרחבים מוגנים, זה מה שיושב לנו על הראש

קרן פטל:  אבל, ברוך השם, אצלנו, למרות אזעקות בכמעט שבעה ישובים ובמרכז האזורי, לא היו אצלנו נפילות וחוץ מכמה נפגעי חרדה, לכולם שלום

צביקה פוגל: ברוך השם

קרן פטל: אני אנסה להיות ממוקדת

קרן פטל:  קודם כל, אני אגיד ביחס לשנה שעברה, שטרם קיבלנו מענה על ביטוח – המועצה עדיין ללא ביטוח

קרן פטל:  לא קבלנו את התקציב שהובטח לנו על ידי השר כמה פעמים בוועדה הזאת

קרן פטל:  אסף המנכ"ל, נגיד לשבחו, מקיים אתי ישיבות, אחת לכמה זמן, והוא אמר שהוא עדיין לא התייאש מלהעביר את התקציב

קרן פטל:  כל מיני דברים של משרדי ממשלה, שאני באמת לא מבינה בהם, אבל זאת העובדה

קרן פטל:  אני לא ראיתי שכללו אותנו, כמו שבקשתי לכתחילה, בתקציב ההילולה

קרן פטל:  הממשלה מקציבה תקציב, ואני חושבת שכל הדברים שאנחנו מדברים עליהם כבר שנים, אני לא צריכה לדבר עליהם בכל ועדה, הם צריכים להיות בבסיס ההתייחסות

קרן פטל:  אני מקווה מאוד שככה זה יפעל, כי אני רואה שההבטחה, עם כל הרצון הטוב, לא התממשה, אז קשה להתבסס עליה

קרן פטל:       כמה נקודות: מעבר להעדר ביטוח ולעניין התקציב, יש את סיפור התשתיות, לצערי, לא ראיתי התקדמות משמעותית במימוש התב"ע, צריך לומר את זה, כדי שלא ניכנס כל פעם, הנה אמרנו שלא יהיה רק את השוטף, אז, אדוני היושב-ראש, עם כל הרצון הטוב, יש רק את השוטף

קרן פטל:  הנה באה ההילולה וכולם נרתמים ומתעסקים בה וזה טוב, אבל לא התקדמו בצורה משמעותית עם מימוש התב"ע

קרן פטל:       אני כן יכולה להגיד שליאור חזן – הפרוייקטור מטעם המרכז למקומות קדושים, עשה עבודה משמעותית על כביש בורמה ועל ההסדרה של הדרך החליפית הזאת, אבל הוא אמר לי שלהערכתו, הוא לא רואה מבחינה יישומית איך אפשר לבצע את זה בלוח הזמנים שנותר

קרן פטל:  זה דבר חשוב מאוד, יותר מלהיערך כל פעם להילולה

קרן פטל:  איך ממשים את התב"ע, איך מתקצבים את המימוש הזה בצורה רצינית

קרן פטל:  תשתיות הביוב עברו שדרוג פלסטר משודרג

קרן פטל:  זה לא שה-800 אלף שקל שהשקיעו שנה שעברה פתרו שם את הבעיה, ממש לא

קרן פטל:  דברנו על זה, ואני אזכיר בתמצית, צריך להחליף שם את כל תשתיות הביוב, יש שם תשתיות ביוב שפוגשות תשתיות מים, זו סכנה, זה לא דבר ראוי

קרן פטל:  הדבר הזה עולה כמה מיליוני שקלים, שלפני שמתארגנים עוד פעם עם הסעות, לינה פרסום, פרוייקטור, אלה הדברים שצריכים לעשות

קרן פטל:      אם מדינת ישראל תשפר בצורה משמעותית את התשתית במקום ותממש את התב"ע, כנראה שיהיה יותר קל לפרוייקטור ולכל האנשים הטובים שעושים את העבודה לקראת ההילולה לעשות את העבודה שלהם

קרן פטל:  אני חושבת שהדבר הזה צריך לעלות, אחרת אנחנו שוב נרדמים ונופלים לאותה רוטינה של הערכות להילולה הקרובה וכולם ישנים עד ההילולה הבאה

קרן פטל:  זה מה שקורה, אני ממש חושבת שזה חשוב, זה מבחינת התשתיות

קרן פטל:       בכבישים, הפקקים הנוראיים מאוד שהיו מכיוון גוש חלב, שגם הכבידו והקשו על הביוביות ששואבות להגיע למת"ש בדלתון, ואז היה צריך את הפתרונות הפחות נכונים, להוריד אותם בביוביות שואבות לכפר שמאי

קרן פטל:  אם היו מטפלים בכביש והייתה הכיכר ודרך בורמה והדרך החליפית שצה"ל הסדיר לכיוון המת"ש בדלתון, לא הייתי צריכה להגיד את זה, אבל זה לא קרה וכלום לא התקדם עם זה

קרן פטל:  אני באמת חושבת שניסו, אבל אני לא יודעת אם מבחינה תקציבית הקצו לזה וכולי

קרן פטל:      עניין הניקיון, הוא עניין שפוגש את התושבים שלנו

קרן פטל:  יאמר לזכותו של אסף המנכ"ל, הוא ערך אתי ישיבה והבטיח לי שהשנה זה ייכנס לכתחילה בתוך ההסדר שעושים עם המפיק, או מי שיבחר לעשות את הדברים

קרן פטל:  שיהיה ברור, שכל הלכלוך שמביאה ההילולה, ההילולה אחראית להסיר אותו, כל הלכלוך, גם מהיערות סביבנו, רט"ג בטח יתייחסו לזה, אבל גם אני מתייחסת לזה, כי בסופו של דבר התושבים שלנו פונים אלינו, גם מהיערות סביב, גם מכל שטחי הכינוס

קרן פטל:  הכלל צריך להיות פשוט – כל לכלוך שההילולה הביאה, ההילולה לוקחת

קרן פטל:  זה צריך להיות מתוקצב, מסודר ומאורגן

קרן פטל:       אני חושבת שהתייחסנו בצוות עבודה קטן עם כב"ה והמשטרה והיועץ המשפטי שעובד על החקיקה, שבאופן פוזיטיבי הוציאו את המועצה מלתת אישור או התייחסות לרישוי

קרן פטל:  היועץ המשפטי של המשטרה אמר ואני הסכמתי אתו, שזה לא נכון, האמירה הפוזיטיבית הזאת נגד, זה לא נראה מקצועי, לכן אין למועצה מה לאשר ברישוי, זה ודאי שלא, כי זה אירוע דתי וכולם כבר יודעים את הדברים האלה, אבל אמרנו שכן צריכה להיות התייחסות ונתנו לדוגמה את האירוע שהתקיים בשבע בערב בהילולה, ללא אישור של השר

קרן פטל:  2,000 אנשים בבית שגם כיבוי אש וגם המועצה הוציאו לו צו איסור שימוש והייתה שם ממש סכנת נפשות ובמזל ובנס גדול לא קרה כלום, אבל כמו שאנחנו יודעים, אנחנו לא רוצים לסמוך על הנס

קרן פטל:       כדי למנוע הישנות של מצבים כאלה, כשמתרחשת התפרצות ואירוע לא מאושר, על ידי הגורם המאשר שהוא הצוות שהחקיקה מתייחסת אליו, צריך להתייחס לזה, אחרת מה שיקרה הוא שאנשים יבינו, שהנה, כמו שאותו אדם הצליח - -      

צביקה פוגל: קרן, זה ברור

קרן פטל: - - לקיים את האירוע והכלבים נבחו והשיירה עברה, אז גם אנחנו נעשה השנה דברים כאלה ואחרים

צביקה פוגל: קרן, בואי נתקדם

קרן פטל: נקודה אחרונה שאני רוצה להגיד היא לעניין המלחמה, אנחנו גם אמרנו את זה בדיון

קרן פטל:  יש עוד מעט את ז' באדר א' ובעוד חודש ז' באדר ב', במקום אין מיגון, אין מיקלוט, אין שום אמצעי הגנה

קרן פטל:  ההנחיות היחידות של פיקוד העורף, הן לשכב על הרצפה ולשים ידיים על הראש

קרן פטל:  אנחנו שוחחנו עם מפקד תחנת משטרת צפת, ראש המועצה ומפקד מחוז פיקוד העורף

קרן פטל:  שוחחנו בראש חודש כשהיה מטח הטילים על ההר והייתה כאן היסטריה שלמה בכל האזור, כי הפיצוצים כאן היו מחרישי אוזניים

צביקה פוגל: הנקודה ברורה, קרן

קרן פטל: לא, אני רוצה להגיד את זה, ואין עדיין מיגון, אין עדיין - - -      

צביקה פוגל: קרן, לא יהיה מיגון ל-30 אלף איש, בואי נתקדם

קרן פטל: בסדר, אני לא חושבת שזה אחראי במצב כזה - - -     

צביקה פוגל: לא יהיה מיגון ל-30 אלף איש, קרן, בואי נתקדם

קרן פטל: בסדר, מעולה, אז שיגבילו, אז שפיקוד העורף לדעתי צריך - - -      

צביקה פוגל:  אז ההערה הובנה, ברור

צביקה פוגל:  יש פה פיקוד העורף

קרן פטל: אני רוצה להגיד את זה בכל זאת לפרוטוקול - -      

צביקה פוגל: קרן, יש פה פיקוד העורף, אנחנו מקשיבים גם להם

קרן פטל: - - ויחקרו ויקימו ועדת חקירה אז יגידו ש - - - אז אני מאוד מקווה שהדברים ישמעו

צביקה פוגל: תודה רבה, קרן, נציג רשות הטבע, מי פה?     

לאה גופר: שי קורן

צביקה פוגל: איפה? בזום? שי, בבקשה, קצר

דני קורן:  קצר, אני לא אחזור על הדברים של קרן ורובם היו נכונים

דני קורן:  לנו יש שלושה דברים שאנחנו עוסקים בהם ביום-יום: אחד הוא התשתיות בשמורה – כל הפעילות של בורמה ב' שעוברת בשמורה, דרכי מילוט בשמורה

דני קורן:  אנחנו צריכים כמה שיותר מהר לקבל את הבקשות, כדי שנוכל להוציא היתרים לעבודה

דני קורן:  הדבר השני, מה שאוסקר אמר, הוא קווי החיץ

דני קורן:  דבר ראשון, יש מחלוקת מקצועית לגבי הדרישות של כב"ה, שלא כולן קשורות לתקנות ומחמירים, כולל הכביש הראשי, הם רוצים 50 מטר לכל צד, למרות המחלוקת, אנחנו מוכנים לאשר את כל העבודות, אבל אין לנו תקציב לזה

דני קורן:  אין לנו תקציבים, השנה המצב של הרשות על הפנים, לכן אנחנו נדרוש את זה שהמפיק יממן את זה – או שיפעיל את רשות הטבע והגנים כקבלן, או שיבצע את העבודות האלה בעצמו, אין לנו שום בעיה עם זה, אנחנו נוציא היתרים לעבודה

דני קורן:      שני דברים נוספים: אחד לגבי האירוע עצמו – אנחנו נסייע לכב"ה, כמובן תחת כב"ה, גם בחילוצים וגם בכיבוי אש, בהתאם להיכרות שלנו עם ההר

דני קורן:  בסוף במעגל השלישי, ושני דברים נוספים שקשורים למימוש התב"ע, גם אני רואה שאין התקדמות

דני קורן:  אני 12 שנה, רואה איך הדברים חוזרים שנה אחרי שנה ואין התקדמות קדימה

דני קורן:  לא בתשתיות, לא בביוב, שבטח משרד הבריאות ידברו עליהם, לא בתאורה, לא בגידור

דני קורן:  כל שנה עושים משהו חד פעמי, אין כמעט פרויקטים שנשארים משנה לשנה

דני קורן:  ראשית- חבל על הכסף והדבר השני- חבל על המאמצים

דני קורן:  כשעשו פה תב"ע, לקח הרבה שנים לאשר אותה, אנחנו כבר שנתיים אחרי האישור של התב"ע, צריך לפעול

דני קורן:  בבורמה א'

דני קורן:  כל שנה משקיעים הרבה כסף בלסדר אותה לטובת האירוע

דני קורן:  צריך פעם אחת לבצע אותה ולממש את התוכנית, זה יקל בעיקר לאורך השנה, אבל גם בהילולה עצמה

דני קורן:  שני דברים שקשורים למשטרה - - -         

צביקה פוגל: בוא, לא הכול עכשיו, בבקשה

דני קורן: דבר אחרון, לגבי השבת: ה-30 אלף איש האלה נמצאים גם בהר, אבל הם גם נשפכים לתוך השטחים הפתוחים

דני קורן:  הם ישנים באוהלים

דני קורן:  בפעם האחרונה שהיה בשבת, הם לנו וחסמו את כל צירי החירום, אי אפשר היה לנוע וכל צירי החירום היו חסומים באוהלים, צריך להיערך לזה לפני

צביקה פוגל: הערה חשובה מאוד, בהחלט

דני קורן: שהצירים יהיו פתוחים, כי אחר כך אם יהיה אירוע אי אפשר יהיה לפנות את האנשים

צביקה פוגל: תודה שי

צביקה פוגל:  איילה

אריאל ויינשטיין: תודה היושב-ראש, איילה ויינשטין, יעוץ משפטי במשרד לביטחון לאומי

אריאל ויינשטיין:  באמת במשפט רק בשביל להבהיר

אריאל ויינשטיין:  אנחנו גם עשינו את הברורים אצלנו מבחינת נושא החקיקה

אריאל ויינשטיין:  בשנה האחרונה התקיימו הרבה דיונים יחד עם הייעוץ המשפטי של משרד ירושלים ומורשת ויחד עם המשטרה ואתנו ועוד גורמים

אריאל ויינשטיין:  רק לציין שנוסח לא הגיע- לא ליעוץ המשפטי של המשטרה ולא אלינו

אריאל ויינשטיין:  אנחנו נשמח לסגור קצוות ונהיה בקשר עם הייעוץ המשפטי, אבל - - -     

צביקה פוגל: אני לא אשאיר את זה הרבה זמן באוויר מאה אחוז, תודה

צביקה פוגל:  יוסי, מילות סיכום, בבקשה

שמעון אוחיון: אני רוצה להגיד רק כמה דברים לפרוטוקול

שמעון אוחיון:  נאמר פה, אני לא יודע על ידי מי, שההסכם עם רמ"י לגבי 89 חתום, הוא לא חתום, היה הסכם עם האגודה לשנה שעברה ופג תוקפו

שמעון אוחיון:  כנראה שצריך להחתים אותו שוב, רק לפרוטוקול כי זה חשוב

צביקה פוגל: בבקשה, משפט

ענת ג'יניאו אבירם: משפט, ענת אבירם מהרלב"ד

ענת ג'יניאו אבירם:  לא מדברים על תאונות דרכים, אבל זה נושא שכל יום לצערנו נהרג אדם בתאונת דרכים

ענת ג'יניאו אבירם:  האירוע של הילולת מירון הוא אירוע תחבורתי גדול מאוד

ענת ג'יניאו אבירם:  אנחנו נערכים בהסברה ונשמח לשיתוף פעולה עם המנהלת גם במסרים: עייפות, נהיגה, חגורות וכל מה שכרוך בכך

צביקה פוגל: הערה חשובה מאוד, מצוין, טוב שאמרת את זה אנחנו נראה שזה באמת נכנס

צביקה פוגל:  חבר הכנסת ואטורי, בבקשה

ניסים ואטורי: פשוט היה איזה אירוע, ובדקתי אם החיילים שלי בסדר

ניסים ואטורי:  קודם כל אני יודע שאני מחזיר אתכם תמיד להתחלה

ניסים ואטורי:  אני נמצא פה כי גם יש חברים, קוראים לזה המרוקאים, הספרדים, תקראו להם איך שאתם רוצים

ניסים ואטורי:  אני חושב שזה לא שוויתרנו על זה, פשוט שומרים על שקט, אנשים צנועים

ניסים ואטורי:  אני לא אגיד - - -     

צביקה פוגל: כמו שצריך, צנועים זה טוב

ניסים ואטורי: אני נזהר בעדות, אבל מרוקאים טובים, אנשים טובים באמת

ניסים ואטורי:  אבל שתבין דבר אחד: אי אפשר בגלל שהאנשים שותקים, לבוא ולוותר על דבר כזה

ניסים ואטורי:  למה שום ארגון אחר לא ותר על קטע מהאזור שלו, כדי לתת להם להתפלל

ניסים ואטורי:  זה שהם מתפללים מעבר לכביש, אפשר להביא אותם גם אלי לאלוני הבשן ליד גבול סוריה ולהגיד שהם נמצאים במירון, כי הקדושה נמצאת בכל הארץ

ניסים ואטורי:  לכן אנחנו חייבים לתת להם את האפשרות לקיים את המסורת שלהם

ניסים ואטורי:  כמו שקיימו את זה עשרות שנים

ניסים ואטורי:  בשנה אחת באבחה אחת

ניסים ואטורי:  דרך אגב, אני לא רוצה לפגוע באף אחד, האסון לא היה אצלם

ניסים ואטורי:  הם תמיד שמרו על זה, הם תמיד בקומה אחת בקושי

ניסים ואטורי:       צריך לתת להם את האפשרות להתפלל ולקיים את המסורת שלהם כמו כל - - - אנחנו נותנים למוסלמים, נותנים לנוצרים, לכולם יש בארץ חופש דת, למרוקאים ולספרדים אין

ניסים ואטורי:  צריך לקבוע שלכולם יש חופש

ניסים ואטורי:  אם זה היה קורה לזרמים אחרים ביהדות, גם על זה הייתי רותח

ניסים ואטורי:  אני חושב שזו טעות חמורה לדחות את זה הצידה, בגלל שבן אדם לא מפגין אז זה בסדר

ניסים ואטורי:  אני אומר לך, בסוף הם יפגינו ויהיו חסימות ואז יקשיבו להם

ניסים ואטורי:  צריך לפתור את זה בדרכי שלום בין אחים, אני תמיד בעד שלום והידברות בין אחים ובמקרה הזה צריך לפתור הזאת

ניסים ואטורי:  תודה רבה

צביקה פוגל: תודה לך

צביקה פוגל:  אתה רוצה להתייחס רק - - -     

ניסים ואטורי: אמרתי לך שאני אשמח להיפגש גם עם יוסי לראות - - -     

צביקה פוגל: חבל, אנחנו הרי ניתן לזה את הדעת

צביקה פוגל:  אנחנו גם יודעים למה זה לא קרה שנה שעברה, אני הייתי מעורב בזה

ניסים ואטורי: וישבנו איתם כבר השנה בפגישה מקדימה - -      

צביקה פוגל: יפה מאוד

ניסים ואטורי: - - לנסות - - -     

צביקה פוגל: ואני סמוך ובטוח שנמצא לזה פתרונות, וטוב שואטורי מעלה את זה כחבר כנסת

ניסים ואטורי: - - - ראשונה - - - תודה

צביקה פוגל: מכובדיי, אני רוצה לסכם

צביקה פוגל:  אני מזכיר לכולם, התכנסנו כאן לדיון התנעה, שלושה וחצי חודשים לפני

צביקה פוגל:  אני מקבל את ההערה שאנחנו בזמן פציעות, אבל זה שאני מקיים דיון התנעה זה לא מונע מהגורמים האחרים להתחיל חודש וחצי או חודשיים לפני לעשות את הדברים האחרים

צביקה פוגל:  אני גם לוקח לעצמי פה אחריות שאני לא בטוח שניתנה לי על פי החוק, אבל הבנתי שנכון לעשות את זה ואני אמשיך לעשות את זה, כי אני חושב שזה חשוב וזה הוכח כבר בפעם שעברה

צביקה פוגל:      אז כמה דברים לסיכום: אני רוצה להזכיר לכולנו שזה אירוע לאומי – אירוע לאומי יהודי הגדול ביותר בעולם

צביקה פוגל:  בסדר? שלא נתבלבל, כן מלחמה, לא מלחמה, אנחנו מתכוננים לדבר הזה, הוא אירוע חשוב, הוא אירוע שמביא לידי ביטוי את האמונה הפנימית שנדמה לי שבימים האחרונים או בחודשים האחרונים לא צריך לדבר על זה יותר מדי

צביקה פוגל:  עם ישראל נתון בו, ואני חושב שדווקא בגלל זה הציבור ירצה להגיע לאירוע

צביקה פוגל:  דווקא בגלל המלחמה, דווקא בגלל מה שאנחנו עוברים

צביקה פוגל:  כי אנחנו יהודים בארץ ישראל, ואנחנו רוצים שיהיה לנו האירוע הזה

צביקה פוגל:  כמובן שאם יבוא הצבא ויאמר שאי אפשר לקיים את האירוע, כי יש איום כזה או אחר שהופך להיות ממשי - - - בואו, אנחנו לא הולכים להכניס 250 אלף איש לסיכון מחר בבוקר, אין סיבה שזה יקרה

צביקה פוגל:  אבל ההנחה היא שאנחנו נקיים אותו, אנחנו עוד לא יודעים באיזה סדרי גודל, אנחנו עוד לא יודעים תחת איזו הנחה, אבל האירוע הזה הולך להתקיים ואנחנו תמיד נניח, יש פה הרבה אנשים לובשי מדים, אז אני מרשה לעצמי להשתמש בשפה של לובש מדים, אנחנו מתכוננים לדפ"ע המסוכנת – שיש אויב ויש הרבה חוגגים, זאת הדפ"ע המסוכנת ולזה אנחנו מתכוננים

צביקה פוגל:       ההסתכלות ארוכת הטווח שדבר עליה כבוד השר בתחילת דבריו, היא הסתכלות נכונה, זאת אומרת שאנחנו בונים את האירוע הזה עם שני ממדים: איך אנחנו מוכנים הכי טוב לאירוע הזה ואיך אנחנו עדיין מכינים את תשתיות לאירועים הבאים ולשנים הבאות

צביקה פוגל:  לא הכול יגמר עד ה-25 במאי, אני מכיר את מדינת ישראל ואני מכיר את משרדי הממשלה, זה חלק מהבירוקרטיה, במיוחד בימים אלה, שרוב הקשב נתון לדברים אחרים

צביקה פוגל:  בואו נראה איך אנחנו פועלים בשני המישורים, כי זה הדבר הנכון

צביקה פוגל:       יש פה הרבה מאוד גורמים שרוצים להיות שותפים לאירוע הזה, זה מרחיב את לבי, אני חייב לומר לכם, זה כיף אדיר לראות שכל כך הרבה גורמים רוצים להיות שותפים, אבל צריך להיות ברור שאנחנו נגדיר סמכויות ואחריות, זאת אומרת שיהיו פה גורמים שייקחו חלק באירוע, תחת האחריות ותחת הסמכות של גורם אחד בתוך השטח

צביקה פוגל:  אנחנו נגדיר את זה במדויק בהמשך הדרך, אבל זה צריך להיות ברור, ושאף אחד לא יפגע

צביקה פוגל:  אנחנו בתוך שלושה שבועות, לכל המאוחר, נקיים פה דיון נוסף, בו יוצגו המתווה, לוח הזמנים, תפיסת ההפעלה והצעת החוק

צביקה פוגל:  זה יהיה בעוד שלושה שבועות, מיד אחרי זה, שבועיים או שלושה אחרי זה, כבר נתחיל לדבר על החלוקה התקציבית ועל כל הדברים האחרים

צביקה פוגל:  אני לא מתכוון לוותר ואני אומר לכם עכשיו, המסדר להכנת האירוע ולראות שהרישוי גמור והכול גמור, יהיה ביום ראשון ה-19 בחודש, לא יום חמישי ולא יום שישי ולא שום דבר

צביקה פוגל:  ב-19 לחודש כולנו מתכוננים לזה ששם הכול מוכן, ואז יש לנו שבוע לתקן ליקויים, לא חצי יום

צביקה פוגל:  אנחנו הולכים לקראת אירוע שמורכב מכל כך הרבה מגבלות: שבת, אויבים, מלחמה - - -     

יוסף דייטש: יש לזה עלויות כספיות גבוהות מאוד

צביקה פוגל: אני יודע

יוסף דייטש: כי להקים את האוהלים, צריך להקים אותם

יוסף דייטש:  אם בשנה שעברה - - -     

צביקה פוגל: יוסי, אני יודע

צביקה פוגל:  אם הכסף יקנה - - -     

יוסף דייטש: אבל לפרוטוקול שהמשמעויות הכספיות של זה, אנחנו לוקחים את זה לתשומת לבנו

צביקה פוגל: אם הכסף יצטרף לקנות את הסדר הזה, אנחנו נשלם את הכסף הזה

צביקה פוגל:  אני אדפוק על כל שולחן שאפשר, ומי שרוצה לעשות את האירוע ביום חמישי, שיעשה את האירוע ביום חמישי

צביקה פוגל:  אני לקחתי על עצמי אחריות שאף אחד לא נתן לי, אבל אני לוקח אותה, אז אני רוצה גם להכתיב את התנאים לעניין הזה ואם זה עוד כמה מיליונים, מדינת ישראל תוציא עוד כמה מיליונים, כדי שהאירוע הזה יתקיים בדרך הטובה ביותר

צביקה פוגל:  תודה רבה על הנוכחות וההשתתפות שלכם, ניפגש בעוד שלושה שבועות